title: 2009/117/KE: Deċiżjoni tal-Kunsill tas- 7 ta’ April 2008 dwar l-iffirmar u l-applikazzjoni provviżorja tal-Ftehim bejn il-Komunità Ewropea u l-Gvern tan-Nepal dwar ċerti aspetti tas-servizzi tal-ajru

text:
               12.2.2009

               MT

               Il-Ġurnal Uffiċjali tal-Unjoni Ewropea

               L 41/3

         DEĊIŻJONI TAL-KUNSILL
   tas-7 ta’ April 2008
   dwar l-iffirmar u l-applikazzjoni provviżorja tal-Ftehim bejn il-Komunità Ewropea u l-Gvern tan-Nepal dwar ċerti aspetti tas-servizzi tal-ajru
   (2009/117/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 80(2), flimkien mal-ewwel sentenza tal-ewwel subparagrafu tal-Artikolu 300(2) tiegħu,
   Wara li kkunsidra l-proposta tal-Kummissjoni,
   Billi:

               (1)

               Fil-5 ta’ Ġunju 2003, il-Kunsill awtorizza lill-Kummissjoni tiftaħ negozjati ma’ terzi pajjiżi dwar il-bdil ta’ ċerti dispożizzjonijiet fi Ftehimiet bilaterali eżistenti bi Ftehim Komunitarju.

               (2)

               Il-Kummissjoni nnegozjat, f’isem il-Komunità, Ftehim man-Nepal dwar ċerti aspetti tas-servizzi tal-ajru f’konformità mal-mekkaniżmi u d-direttivi fl-Anness għad-Deċiżjoni tal-Kunsill li tawtorizza lill-Kummissjoni tiftaħ negozjati ma’ terzi pajjiżi dwar il-bdil ta’ ċerti dispożizzjonijiet fi Ftehimiet bilaterali eżistenti bi Ftehim Komunitarju.

               (3)

               Il-Ftehim għandu jiġi ffirmat u applikat provviżorjament, suġġett għall-konklużjoni possibbli tiegħu f’data aktar ‘il quddiem,

         IDDEĊIEDA KIF ĠEJ:
   Artikolu 1
   L-iffirmar tal-Ftehim bejn il-Komunità Ewropea u l-Gvern tan-Nepal dwar ċerti aspetti tas-servizzi tal-ajru huwa b’dan approvat f’isem il-Komunità, suġġett għall-konklużjoni possibbli tiegħu f’data aktar ‘il quddiem.
   It-test ta’ dan il-Ftehim huwa mehmuż ma’ din id-Deċiżjoni.
   Artikolu 2
   Il-President tal-Kunsill b’dan huwa awtorizzat jinnomina l-persuna jew il-persuni bis-setgħa li tiffirma/jiffirmaw il-Ftehim f’isem il-Komunità.
   Artikolu 3
   Fl-istennija tad-dħul fis-seħħ tiegħu, il-Ftehim għandu jiġi applikat provviżorjament mill-ewwel jum tal-ewwel xahar wara d-data li fiha l-partijiet ikunu nnotifikaw lil xulxin li l-proċeduri kollha meħtieġa għal dan il-għan ikunu tlestew (1).
   Artikolu 4
   Il-President tal-Kunsill huwa b’dan awtorizzat jagħmel in-notifika prevista fl-Artikolu 9(2) tal-Ftehim.

      Magħmula fil-Lussemburgu, 7 ta’ April 2008.

            Għall-Kunsill

            Il-President

         R. ŽERJAV

      (1)  Id-data minn meta l-Ftehim għandu japplika provviżorjament se jiġi ppubblikat fil-Ġurnal Uffiċjali tal-Unjoni Ewropea mis-Segretarjat tal-Kunsill.
    ---documentbreak---

               12.2.2009

               MT

               Il-Ġurnal Uffiċjali tal-Unjoni Ewropea

               L 41/5

         FTEHIM
   bejn il-Komunità Ewropea u l-Gvern tan-Nepal dwar ċerti aspetti tas-servizzi tal-ajru
   IL-KOMUNITÀ EWROPEA
   minn naħa, u
   L-GVERN TAN-NEPAL,
   min-naħa l-oħra
   (minn hawn ‘il quddiem “il-Partijiet”)
   FILWAQT LI JINNUTAW li ftehimiet bilaterali dwar is-servizzi tal-ajru ġew konklużi bejn diversi Stati Membri tal-Komunità Ewropea u n-Nepal li fihom dispożizzjonijiet li jmorru kontra l-liġi Komunitarja,
   FILWAQT LI JINNUTAW li l-Komunità Ewropea għandha l-kompetenza esklussiva fir-rigward ta’ bosta aspetti li jistgħu jiġu inklużi fi ftehimiet bilaterali dwar is-servizzi tal-ajru bejn l-Istati Membri tal-Komunità Ewropea u terzi pajjiżi,
   FILWAQT LI JINNUTAW li, skond il-liġi tal-Komunità Ewropea, it-trasportaturi tal-ajru Komunitarji stabbiliti f’xi wieħed mill-Istati Membri għandhom id-dritt għal aċċess mhux diskriminatorju għar-rotot tal-ajru bejn l-Istati Membri tal-Komunità Ewropea u terzi pajjiżi,
   FILWAQT LI JIKKUNSIDRAW il-ftehimiet bejn il-Komunità Ewropea u ċerti terzi pajjiżi li jipprovdu l-possibbiltà għaċ-ċittadini ta’ dawn it-terzi pajjiżi li jiksbu dritt ta’ sjieda fi trasportaturi tal-ajru mogħtija liċenzja f’konformità mal-liġi tal-Komunità Ewropea,
   FILWAQT LI JAGĦRFU li ċerti dispożizzjonijiet tal-ftehimiet bilaterali dwar is-servizzi tal-ajru bejn l-Istati Membri tal-Komunità Ewropea u n-Nepal, li jmorru kontra l-liġi tal-Komunità Ewropea, iridu jinġiebu f’konformità magħha sabiex tiġi stabbilita bażi ġuridika soda għas-servizzi tal-ajru bejn il-Komunità Ewropea u n-Nepal u biex tinżamm il-kontinwità ta’ dawn is-servizzi tal-ajru,
   FILWAQT LI JAGĦRFU li l-ftehimiet bilaterali dwar is-servizzi tal-ajru bejn l-Istati Membri tal-Komunità Ewropea u n-Nepal għandhom ikunu konsistenti mal-liġijiet tan-Nepal u tal-Komunità Ewropea u jipprovdu bażi ġuridika vijabbli u soda biex jiġu żgurati l-kontinwità u l-iżvilupp tas-servizzi tal-ajru bejn il-Komunità Ewropea u n-Nepal,
   FILWAQT LI JINNUTAW li d-dispożizzjonijiet tal-ftehimiet bilaterali dwar is-servizzi tal-ajru bejn l-Istati Membri tal-Komunità Ewropea u n-Nepal, li mhumiex inkonsistenti mal-liġi tal-Komunità Ewropea, ma għandhomx bżonn jiġu affettwati minn dan il-Ftehim,
   FILWAQT LI JINNUTAW li, skond il-leġiżlazzjoni tal-Komunità Ewropea, it-trasportaturi tal-ajru fil-prinċipju ma jistgħux jikkonkludu ftehimiet li jistgħu jaffettwaw il-kummerċ bejn l-Istati Membri tal-Komunità Ewropea u li jkollhom bħala l-għan jew l-effett tagħhom li jipprevjenu, jirrestrinġu jew jgħawġu l-kompetizzjoni,
   FILWAQT LI JAGĦRFU li d-dispożizzjonijiet fil-ftehimiet bilaterali dwar is-servizzi tal-ajru konklużi bejn l-Istati Membri tal-Komunità Ewropea u n-Nepal li i) jeħtieġu jew jiffavorixxu l-adozzjoni ta’ ftehimiet bejn il-kumpaniji, deċiżjonijiet minn assoċjazzjonijiet ta’ kumpaniji jew prattiki miftehma li jipprevjenu, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti; jew (ii) isaħħu l-effetti ta’ kwalunkwe ftehim, deċiżjoni jew prattika miftehma ta’ dan it-tip; jew iii) jiddelegaw lit-trasportaturi tal-ajru jew lil operaturi ekonomiċi privati oħrajn ir-responsabbiltà għat-teħid ta’ miżuri li jipprevjenu,, jgħawġu jew jirrestrinġu l-kompetizzjoni bejn it-trasportaturi tal-ajru fuq ir-rotot rilevanti jistgħu jrendu mhux effettivi r-regoli tal-kompetizzjoni applikabbli għall-impriżi;
   FILWAQT LI JINNUTAW li mhuwiex għan tal-Komunità Ewropea, bħala parti minn dan il-ftehim, li tbiddel il-volum totali tat-traffiku tal-ajru bejn il-Komunità Ewropea u n-Nepal, jew li jiġi affettwat il-bilanċ bejn it-trasportaturi tal-ajru Komunitarji u t-trasportaturi tal-ajru tan-Nepal, jew li jiġu nnegozjati emendi għad-dispożizzjonijiet ta’ ftehimiet bilaterali eżistenti dwar is-servizzi tal-ajru dwar id-drittijiet tat-traffiku.
   FTEHMU KIF ĠEJ:
   Artikolu 1
   Dispożizzjonijiet ġenerali
   1.   Għall-finijiet ta’ dan il-Ftehim, “Stati Membri” tfisser l-Istati Membri tal-Komunità Ewropea.
   2.   Referenzi f’kull ftehim elenkat fl-Anness I għaċ-ċittadini tal-Istat Membru li huwa parti fil-ftehim għandhom jinftehmu bħala referenzi għaċ-ċittadini tal-Istati Membri tal-Komunità Ewropea.
   3.   Referenzi f’kull ftehim elenkat fl-Anness I għat-trasportaturi tal-ajru jew linji tal-ajru tal-Istat Membru li huwa parti fil-ftehim għandhom jinftehmu bħala referenzi għat-trasportaturi tal-ajru jew linji tal-ajru ddeżinjati minn dak l-Istat Membru.
   Artikolu 2
   Deżinjazzjoni, Awtorizzazzjoni u Revoka
   1.   Id-dispożizzjonijiet fil-paragrafi 3 u 4 ta’ dan l-Artikolu għandhom jieħdu post id-dispożizzjonijiet li jikkorrispondu magħhom fl-artikoli elenkati fl-Anness II(a) u (b) rispettivament, f’dak li għandu x’jaqsam mad-deżinjazzjoni tat-trasportaturi tal-ajru mill-Istat Membru kkonċernat, l-awtorizzazzjonijiet u l-permessi tagħha mogħtija min-Nepal, u r-rifjut, ir-revoka, is-sospensjoni jew il-limitazzjoni tal-awtorizzazzjonijiet jew il-permessi tat-trasportatur tal-ajru, rispettivament.
   2.   Id-dispożizzjonijiet fil-paragrafi 3 u 4 ta’ dan l-Artikolu għandhom jieħdu post id-dispożizzjonijiet li jikkorrispondu magħhom fl-artikoli elenkati fl-Anness II(a) u (b) rispettivament, f’dak li għandu x’jaqsam mad-deżinjazzjoni tat-trasportaturi tal-ajru min-Nepal, l-awtorizzazzjonijiet u l-permessi tagħha mogħtija mill-Istat Membru kkonċernat, u r-rifjut, ir-revoka, is-sospensjoni jew il-limitazzjoni tal-awtorizzazzjonijiet jew il-permessi tat-trasportatur tal-ajru, rispettivament.
   3.   Mal-wasla ta’ deżinjazzjoni bħal din, jew ta’ applikazzjonijiet mit-trasportatur/i tal-ajru ddeżinjat/i, fil-forma u l-mod preskritt għall-awtorizzazzjonijiet u l-permessi, il-parti l-oħra għandha, suġġetta għall-paragrafi 4 u 5, tagħti l-awtorizzazzjonijiet u l-permessi xierqa b’dewmien proċedurali mill-inqas, bil-kundizzjoni li:

               (a)

               fil-każ ta’ trasportatur tal-ajru ddeżinjat minn Stat Membru:

                           (i)

                           it-trasportatur tal-ajru jkun stabbilit fit-territorju tal-Istat Membru li qed jiddeżinjah taħt it-Trattat li jistabbilixxi l-Komunità Ewropea u li għandu Liċenzja Operattiva valida maħruġa minn Stat Membru f’konformità mal-liġi tal-Komunità Ewropea; kif ukoll

                           (ii)

                           kontroll regolatorju effettiv tat-trasportatur tal-ajru huwa mħaddem u miżmum mill-Istat Membru responsabbli għall-ħruġ taċ-Ċertifikat tiegħu ta’ Operatur tal-Ajru u l-awtorità ajrunawtika rilevanti tkun identifikata b’mod ċar fid-deżinjazzjoni; kif ukoll

                           (iii)

                           it-trasportatur tal-ajru jkun proprjetà, direttament jew permezz tal-akbar sehem azzjonarju, u tkun ikkontrollata effettivament mill-Istati Membri u/jew miċ-ċittadini tal-Istati Membri, u/jew mill-istati l-oħra elenkati fl-Anness III u/jew miċ-ċittadini ta’ dawn l-istati l-oħra.

               (b)

               fil-każ ta’ trasportatur tal-ajru ddeżinjat min-Nepal:

                           (i)

                           il-post prinċipali tan-negozju tiegħu jkun fin-Nepal; kif ukoll

                           (ii)

                           in-Nepal għandu, u jżomm, kontroll regolatorju effettiv tat-trasportatur tal-ajru.

         4.   Kull waħda mill-partijiet tista’ tirrifjuta, tirrevoka, tissospendi jew tillimita l-awtorizzazzjoni jew il-permessi ta’ trasportatur tal-ajru ddeżinjat mill-parti l-oħra fejn:

               (a)

               fil-każ ta’ trasportatur tal-ajru ddeżinjat minn Stat Membru:

                           (i)

                           it-trasportatur tal-ajru ma jkunx stabbilit fit-territorju tal-Istat Membru li ddeżinjah taħt it-Trattat li jistabbilixxi l-Komunità Ewropea jew ma għandux Liċenzja Operattiva valida minn Stat Membru f’konformità mal-liġi tal-Komunità Ewropea; jew

                           (ii)

                           ma jkunx imħaddem jew miżmum kontroll regolatorju effettiv tat-trasportatur tal-ajru mill-Istat Membru responsabbli għall-ħruġ taċ-Ċertifikat tiegħu ta’ Operatur tal-Ajru, jew l-awtorità ajrunawtika rilevanti ma tkunx identifikata biċ-ċar fid-deżinjazzjoni; jew

                           (iii)

                           it-trasportatur tal-ajru ma jkunx proprjetà, direttament jew permezz tal-akbar sehem azzjonarju, u ma jkunx ikkontrollat effettivament mill-Istati Membri u/jew miċ-ċittadini tal-Istati Membri, u/jew mill-istati l-oħra elenkati fl-Anness III u/jew miċ-ċittadini ta’ dawn l-istati l-oħra; jew

               (b)

               fil-każ ta’ trasportatur tal-ajru ddeżinjat min-Nepal:

                           (i)

                           il-post prinċipali tan-negozju tiegħu ma jkunx fin-Nepal; jew

                           (ii)

                           in-Nepal ma jkunx qed iżomm kontroll regolatorju effettiv tat-trasportatur tal-ajru; jew

                           (iii)

                           is-sjieda maġġoritarja jew il-kontroll tat-trasportatur tal-ajru ddeżinjat min-Nepal tkun f’idejn pajjiż terz li ma jaċċettax effettivament id-deżinjazzjoni ta’ trasportaturi tal-ajru Komunitarji stabbiliti fil-Komunità.

         5.   Huwa u jeżerċita d-dritt tiegħu skont il-paragrafu 4, in-Nepal ma għandux jiddiskrimina bejn trasportaturi tal-ajru tal-Istati Membri fuq il-bażi tan-nazzjonalità.
   Artikolu 3
   Is-sikurezza
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplementaw id-dispożizzjonijiet korrispondenti fl-artikoli elenkati fl-Anness II(c).
   2.   Fejn Stat Membru jkun iddeżinja trasportatur tal-ajru li l-kontroll regolatorju fuqu huwa mħaddem u miżmum minn Stat Membru ieħor, id-drittijiet tal-Gvern tan-Nepal skond id-dispożizzjonijiet ta’ sikurezza tal-ftehim bejn l-Istat Membru li ddeżinja t-trasportatur tal-ajru u l-Gvern tan-Nepal għandhom japplikaw b’mod ugwali fir-rigward tal-adozzjoni, it-tħaddim jew iż-żamma tal-istandards tas-sikurezza minn dak l-Istat Membru l-ieħor u fir-rigward tal-awtorizzazzjoni għall-operazzjoni ta’ dak it-trasportatur tal-ajru.
   Artikolu 4
   It-tassazzjoni tal-fjuwil tal-avjazzjoni
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplementaw id-dispożizzjonijiet li jikkorrispondu magħhom fl-artikoli mniżżla f’lista fl-Anness II(d).
   2.   Minkejja kull dispożizzjoni oħra għall-kuntrarju, xejn f’kull wieħed mill-ftehimiet elenkati fl-Anness II(d) ma għandu jżomm Stat Membru milli jimponi, fuq bażi mhux diskriminatorja, taxxi, imposti, dazji, drittijiet jew ħlasijiet fuq fjuwil li jiġi fornut fit-territorju tiegħu għall-użu f’inġenju tal-ajru ta’ trasportatur tal-ajru ddeżinjat min-Nepal li jopera bejn punt fit-territorju ta’ dak l-Istat Membru u punt ieħor fit-territorju ta’ dak l-Istat Membru jew fit-territorju ta’ Stat Membru ieħor.
   Artikolu 5
   It-tariffi għall-ġarr fi ħdan il-Komunità Ewropea
   1.   Id-dispożizzjonijiet fil-paragrafu 2 ta’ dan l-Artikolu għandhom jikkomplementaw id-dispożizzjonijiet li jikkorrispondu magħhom fl-artikoli elenkati fl-Anness II(e).
   2.   It-tariffi li għandhom jinżammu mit-trasportatur/i tal-ajru ddeżinjat/i min-Nepal permezz ta’ ftehim elenkat fl-Anness I li fih dispożizzjoni elenkata fl-Anness II(e) għal ġarr li jseħħ kollu kemm hu fi ħdan il-Komunità Ewropea għandhom ikunu suġġetti għal-leġiżlazzjoni tal-Komunità Ewropea.
   Artikolu 6
   Il-kompatibbiltà mar-regoli tal-kompetizzjoni
   1.   Minkejja kull dispożizzjoni oħra għall-kuntrarju, xejn f’kull wieħed mill-ftehimiet elenkati fl-Anness I ma għandu (i) jiffavorixxi l-adozzjoni ta’ ftehimiet bejn impriżi, deċiżjonijiet minn assoċjazzjonijiet ta’ impriżi jew prattiki miftehma li jipprevjenu, jgħawġu jew jirrestrinġu l-kompetizzjoni; (ii) isaħħaħ l-effetti ta’ kwalunkwe ftehim, deċiżjoni jew prattika kkonċertata ta’ dan it-tip; jew (iii) jiddelega lill-operaturi ekonomiċi privati r-responsabbiltà għat-teħid ta’ miżuri li jipprevjenu, jgħawġu jew jirrestrinġu l-kompetizzjoni.
   2.   Id-dispożizzjonijiet fil-ftehimiet elenkati fl-Anness I li mhumiex kompatibbli mal-paragrafu 1 ta’ dan l-Artikolu ma għandhomx jiġu applikati.
   Artikolu 7
   Annessi għal dan il-Ftehim
   L-Annessi għal dan il-Ftehim għandhom jiffurmaw parti integrali minnu.
   Artikolu 8
   Reviżjoni jew emendar
   Il-Partijiet jistgħu, f’kull ħin, jirrevedu jew jemendaw dan il-Ftehim b’kunsens reċiproku.
   Artikolu 9
   Id-dħul fis-seħħ u l-applikazzjoni provviżorja
   1.   Dan il-Ftehim għandu jidħol fis-seħħ meta l-Partijiet ikunu nnotifikaw lil xulxin bil-miktub li l-proċeduri interni rispettivi meħtieġa għad-dħul fis-seħħ tiegħu jkunu tlestew.
   2.   Minkejja l-paragrafu 1, il-Partijiet jaqblu li japplikaw dan il-Ftehim provviżorjament mill-ewwel jum tax-xahar wara d-data li fiha l-Partijiet ikunu nnotifikaw lil xulxin li l-proċeduri kollha meħtieġa għal dan il-għan ikunu tlestew.
   3.   Ftehimiet u arranġamenti oħra bejn l-Istati Membri u l-Gvern tan-Nepal li, fid-data tal-iffirmar ta’ dan il-Ftehim, ma jkunux għadhom daħlu fis-seħħ u li ma jkunux qed jiġu applikati provviżorjament huma elenkati fl-Anness I(b). Dan il-Ftehim għandu japplika għall-Ftehimiet u l-arranġamenti kollha tali mad-dħul fis-seħħ jew mal-applikazzjoni provviżorja tagħhom.
   Artikolu 10
   Terminazzjoni
   1.   Fil-każ li ftehim elenkat fl-Anness I jiġi tterminat, id-dispożizzjonijiet kollha ta’ dan il-Ftehim li għandhom x’jaqsmu mal-ftehim elenkat fl-Anness I ikkonċernat għandhom jiġu tterminati fl-istess ħin.
   2.   Fil-każ li l-ftehimiet kollha elenkati fl-Anness I jiġu tterminati, dan il-Ftehim jiġi tterminat fl-istess ħin.

      B’XHIEDA TA’ DAN, il-firmatarji, awtorizzati kif jixraq, iffirmaw dan il-Ftehim.
      Magħmul fi Brussell f’żewġ kopji, fit-tlieta u għoxrin jum ta’ Jannar tas-sena elfejn u disgħa bil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Svediża, Taljana, Ungeriża u Nepaliża.

         За Европейската Общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska Gemenskapen

         За правителството на Непал
         Por el Gobierno de Nepal
         Za vládu Nepálu
         For Nepals regering
         Für die Regierung von Nepal
         Nepali valitsuse nimel
         Για την Κυβέρνηση του Νεπάλ
         For the Government of Nepal
         Pour le gouvernement du Népal
         Per il governo del Nepal
         Nepālas valdības vārdā
         Nepalo vyriausybės vardu
         Nepál kormánya részéről
         Għall-Gvern tan-Nepal
         Voor de Regering van Nepal
         W imieniu Rządu Nepalu
         Pelo Governo do Nepal
         Pentru Guvernul Nepalului
         Za vládu Nepálu
         Za vlado Nepala
         Nepalin hallituksen puolesta
         För Nepals regering

   ANNESS I
   LISTA TA’ FTEHIMIET IMSEMMIJA FL-ARTIKOLU 1 TA’ DAN IL-FTEHIM

               (a)

               Ftehimiet dwar is-servizzi tal-ajru bejn il-Gvern tan-Nepal u l-Istati Membri tal-Komunità Ewropea li, fid-data tal-iffirmar ta’ dan il-Ftehim, kienu ġew konklużi, iffirmati u/jew qed jiġu applikati provviżorjament

                           —

                           Il-Ftehim bejn il-Gvern Federali tal-Awstrija u l-Gvern tal-Maestà Tiegħu tan-Nepal rigward it-Trasport bl-Ajru Ċivili, iffirmat f’Katmandu fid-29 ta’ Ottubru 1997, minn hawn ‘il quddiem “il-Ftehim Nepal-Awstrija” fl-Anness II;

                           —

                           Il-Ftehim bejn il-Gvern tal-Gran Dukat tal-Lussemburgu u l-Gvern tal-Maestà Tiegħu tan-Nepal dwar is-servizzi tal-ajru, iffirmat fil-Lussemburgu fit-18 ta’ Ġunju 1999, minn hawn ‘il quddiem “il-Ftehim Nepal-Lussemburgu” fl-Anness II;

                           —

                           Il-Ftehim bejn ir-Renju Olandiż u l-Gvern tal-Maestà Tiegħu tan-Nepal dwar is-servizzi tal-ajru, magħmul fl-Ajruport ta’ Schiphol fl-10 ta’ Ġunju 1998, minn hawn ‘il quddiem “il-Ftehim Nepal-Olanda” fl-Anness II;

                           —

                           Il-Ftehim bejn il-Gvern tar-Renju Unit tal-Gran Brittanja u l-Irlanda ta’ Fuq u l-Gvern tal-Maestà Tiegħu tan-Nepal dwar is-servizzi tal-ajru, magħmul f’Katmandu fit-3 ta’ Marzu 1994, minn hawn ‘il quddiem “il-Ftehim Nepal-Renju Unit” fl-Anness II;

               (b)

               Ftehimiet dwar is-servizzi tal-ajru u arranġamenti oħra inizjalati jew iffirmati bejn il-Gvern tan-Nepal u Stati Membri tal-Komunità Ewropea li, fid-data tal-iffirmar ta’ dan il-Ftehim, kienu għadhom ma daħlux fis-seħħ u mhux qed jiġu applikati provviżorjament

                           —

                           Il-Ftehim dwar is-Servizzi tal-Ajru bejn il-Gvern tal-Maestà Tiegħu tan-Nepal u l-Gvern tar-Repubblika Franċiża inizjalat f’Katmandu fis-7 ta’ Lulju 1998, minn hawn ‘il quddiem “il-Ftehim Nepal-Franza” fl-Anness II;

                           —

                           Il-Ftehim bejn il-Gvern tar-Repubblika Federali tal-Ġermanja u l-Gvern tal-Maestà Tiegħu tan-Nepal dwar is-Servizzi tal-Ajru inizjalat u mehmuż bħala l-Anness III għall-Protokoll magħmul f’Bonn fis-26 ta’ Lulju 2000, minn hawn ‘il quddiem “il-Ftehim Nepal-Ġermanja” fl-Anness II;

                           —

                           Il-Ftehim bejn il-Gvern tal-Maestà Tiegħu tan-Nepal u l-Gvern tar-Repubblika Taljana dwar is-Servizzi tal-Ajru inizjalat f’Katmandu fit-8 ta’ Mejju 1992, minn hawn ‘il quddiem “il-Ftehim Nepal-Italja” fl-Anness II;

         ANNESS II
   LISTA TA’ ARTIKOLI FIL-FTEHIMIET ELENKATI FL-ANNESS I U MSEMMIJA FL-ARTIKOLI 2 SA 6 TA’ DAN IL-FTEHIM

               (a)

               Deżinjazzjoni minn Stat Membru:

                           —

                           l-Artikolu 4 tal-Ftehim Nepal-Awstrija;

                           —

                           l-Artikolu 4 tal-Ftehim Nepal-Franza;

                           —

                           l-Artikolu 4 tal-Ftehim Nepal-Italja;

                           —

                           l-Artikolu 3 tal-Ftehim Nepal-Lussemburgu;

                           —

                           l-Artikolu 5 tal-Ftehim Nepal-Olanda;

                           —

                           l-Artikolu 4 tal-Ftehim Nepal-Renju Unit.

               (b)

               Rifjut, revoka, sospensjoni jew limitazzjoni ta’ awtorizzazzjonijiet jew permessi:

                           —

                           l-Artikolu 4 tal-Ftehim Nepal-Awstrija;

                           —

                           l-Artikolu 5 tal-Ftehim Nepal-Franza;

                           —

                           l-Artikolu 4 tal-Ftehim Nepal-Ġermanja;

                           —

                           l-Artikolu 5 tal-Ftehim Nepal-Italja;

                           —

                           l-Artikolu 4 tal-Ftehim Nepal-Lussemburgu;

                           —

                           l-Artikolu 6 tal-Ftehim Nepal-Olanda;

                           —

                           l-Artikolu 5 tal-Ftehim Nepal-Renju Unit.

               (ċ)

               Sikurezza:

                           —

                           l-Artikolu 8 tal-Ftehim Nepal-Awstrija;

                           —

                           l-Artikolu 9 tal-Ftehim Nepal-Franza;

                           —

                           l-Artikolu 14 tal-Ftehim Nepal-Ġermanja;

                           —

                           l-Artikolu 10 tal-Ftehim Nepal-Italja;

                           —

                           l-Artikolu 6 tal-Ftehim Nepal-Lussemburgu;

                           —

                           l-Artikolu 10 tal-Ftehim Nepal-Olanda;

               (d)

               Tassazzjoni tal-fjuwil tal-avjazzjoni:

                           —

                           l-Artikolu 9 tal-Ftehim Nepal-Awstrija;

                           —

                           l-Artikolu 12 tal-Ftehim Nepal-Franza;

                           —

                           l-Artikolu 7 tal-Ftehim Nepal-Ġermanja;

                           —

                           l-Artikolu 6 tal-Ftehim Nepal-Italja;

                           —

                           l-Artikolu 8 tal-Ftehim Nepal-Lussemburgu;

                           —

                           l-Artikolu 13 tal-Ftehim Nepal-Olanda;

                           —

                           l-Artikolu 8 tal-Ftehim Nepal-Renju Unit.

               (e)

               Tariffi għall-Ġarr fi ħdan il-Komunità Ewropea:

                           —

                           l-Artikolu 12 tal-Ftehim Nepal-Awstrija;

                           —

                           l-Artikolu 14 tal-Ftehim Nepal-Franza;

                           —

                           l-Artikolu 8 tal-Ftehim Nepal-Italja;

                           —

                           l-Artikolu 10 tal-Ftehim Nepal-Lussemburgu;

                           —

                           l-Artikolu 8 tal-Ftehim Nepal-Olanda;

                           —

                           l-Artikolu 7 tal-Ftehim Nepal-Renju Unit.

         ANNESS III
   LISTA TA’ STATI OĦRA MSEMMIJA FL-ARTIKOLU 2 TA’ DAN IL-FTEHIM

               (a)

               Ir-Repubblika tal-Iżlanda (skond il-Ftehim dwar iż-Żona Ekonomika Ewropea);

               (b)

               Il-Prinċipat tal-Liechtenstein (skond il-Ftehim dwar iż-Żona Ekonomika Ewropea);

               (ċ)

               Ir-Renju Norveġiż (skond il-Ftehim dwar iż-Żona Ekonomika Ewropea);

               (d)

               Il-Konfederazzjoni Żvizzera (skond il-Ftehim bejn il-Komunità Ewropea u l-Konfederazzjoni Żvizzera dwar it-Trasport tal-Ajru).


title: 2011/573/UE: Deċiżjoni tal-Parlament Ewropew tal- 10 ta’ Mejju 2011 dwar l-għeluq tal-kontijiet tal-Aġenzija Ewropea tas-Sikurezza tal-Avjazzjoni għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/144

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar l-għeluq tal-kontijiet tal-Aġenzija Ewropea tas-Sikurezza tal-Avjazzjoni għas-sena finanzjarja 2009
   (2011/573/UE)
   IL-PARLAMENT EWROPEW,

               —

               wara li kkunsidra l-kontijiet definittivi tal-Aġenzija Ewropea tas-Sikurezza tal-Avjazzjoni għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea tas-Sikurezza tal-Avjazzjoni għas-sena finanzjarja 2009, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 216/2008 tal-Parlament Ewropew u tal-Kunsill (3) dwar regoli komuni fil-kamp tal-avjazzjoni ċivili u li jistabblixxi Aġenzija tas-Sigurtà tal-Avjazzjoni Ewropea, u b’mod partikolari l-Artikolu 60 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju qafas għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għat-Trasport u t-Turiżmu (A7-0123/2011),

               1.

               Japprova l-għeluq tal-kontijiet tal-Aġenzija tas-Sigurtà tal-Avjazzjoni Ewropea għas-sena finanzjarja 2009;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-direttur tal-Aġenzija Ewropea tas-Sikurezza tal-Avjazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 22.

      (2)  ĠU L 248, 16.9.2002, p. 1.

      (3)  ĠU L 79, 19.3.2008, p. 1.

      (4)  ĠU L 357, 31.12.2002, p. 72.


title: Deċiżjoni tal-Kunsill tat- 13 ta' Mejju 2013 li taħtar tnax-il membru tal-Bord ta' Tmexxija tal-Aġenzija Ewropea għas-Sustanzi Kimiċi

text:
               17.5.2013

               MT

               Il-Ġurnal Uffiċjali tal-Unjoni Ewropea

               C 138/14

         DEĊIŻJONI TAL-KUNSILL
   tat-13 ta' Mejju 2013
   li taħtar tnax-il membru tal-Bord ta' Tmexxija tal-Aġenzija Ewropea għas-Sustanzi Kimiċi
   2013/C 138/05
   IL-KUNSILL TAL-UNJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidra r-Regolament (KE) Nru 1907/2006 tal-Parlament Ewropew u tal-Kunsill tat-18 ta' Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta' Sustanzi Kimiċi (REACH), li jistabbilixxi Aġenzija Ewropea għas-Sustanzi Kimiċi (1), u b'mod partikolari l-Artikolu 79 tiegħu,
   Billi:

               (1)

               L-Artikolu 79 tar-Regolament (KE) Nru 1907/2006 jipprevedi li l-Kunsill għandu jaħtar bħala membri tal-Bord ta' Tmexxija tal-Aġenzija Ewropea għas-Sustanzi Kimiċi (“il-Bord ta’ Tmexxija”) rappreżentant wieħed minn kull Stat Membru.

               (2)

               Il-membri tal-Bord ta' Tmexxija għandhom jinħatru abbażi tal-esperjenza u l-kompetenza rilevanti tagħhom fil-qasam tas-sigurtà kimika jew ir-regolamentazzjoni ta' sustanzi kimiċi filwaqt li jkun żgurat ukoll li l-kompetenza rilevanti tkun disponibbli fost il-membri tal-bord fl-oqsma ta' affarijiet ġenerali, finanzjarji u dawk legali.

               (3)

               It-tul ta' żmien tal-mandat għandu jkun ta' erba' snin. Għandu jkun possibbli li l-mandat jiġġedded darba.

               (4)

               B’Deċiżjoni tas-7 ta' Ġunju 2007 (2) il-Kunsill ħatar 27 membru tal-Bord ta' Tmexxija.

               (5)

               Il-membri tal-Bord ta' Tmexxija maħturin mir-Repubblika Ċeka, l-Irlanda, Spanja, Franza, l-Italja, il-Lussemburgu, l-Ungerija, il-Pajjiżi l-Baxxi, l-Awstrija, is-Slovenja, il-Finlandja u l-Isvezja nħatru kollha għal perijodu li jispiċċa fil-31 ta' Mejju 2013. Għalhekk, Membri tal-Bord ta' Tmexxija minn dawn l-Istati Membri għandhom jiġu nominati u maħturin għal perijodu li jibda fl-1 ta' Ġunju 2013 u jibqa' għaddej sal-31 ta' Mejju 2017.

               (6)

               Mid-Deċiżjoni tad-7 ta' Ġunju 'l hawn, mill-membri maħtura għall-perijodu li jtemm fil-31 ta’ Mejju 2013, il-membri Franċiżi (3), Ungeriżi (4), Olandiżi (5), Sloveni (6), Finlandiżi (7), u Svediżi (8) tal-Bord ta’ Tmexxija ġew sostitwiti.

               (7)

               Il-Kunsill irċieva n-nominazzjonjonijiet mill-Istati Membri kkonċernati kollha,

         ADOTTA DIN ID-DEĊIŻJONI
   Artikolu 1
   Il-persuni segwenti, għandhom jinħatru membri tal-Bord ta' Tmexxija tal-Aġenzija Ewropea għas-Sustanzi Kimiċi (“il-Bord ta’ Tmexxija”) għat-tieni mandat li jtul mill-1 ta' Ġunju 2013 sal-31 ta' Mejju 2017 (isem, nazzjonalità, data tat-twelid):

               —

               Is-Sur Karel BLÁHA, Ċek, 20 ta’ Diċembru 1953,

               —

               Is-Sinjura Ana FRESNO RUIZ, Spanjola, 31 ta’ Jannar 1952,

               —

               Is-Sur Martin LYNCH, Irlandiż, 13 ta’ Awwissu 1946,

               —

               Is-Sinjura Catherine MIR, Franċiża, 20 ta’ Frar 1955,

               —

               Is-Sur Antonello LAPALORCIA, Taljan, 13 ta’ Ġunju 1952,

               —

               Is-Sur Johannes Karel Barend Henri KWISTHOUT, Olandiż, 6 ta’ Ġunju 1964,

               —

               Is-Sur Thomas JAKL, Awstrijak, 13 ta’ Ġunju 1965,

               —

               Is-Sinjura Simona FAJFAR, Slovena, 17 ta’ Novembru 1970,

               —

               Is-Sinjura Pirkko Liisa KIVELÄ, Finlandiża, 23 ta’ Ottubru 1953,

               —

               Is-Sinjura Nina CROMNIER, Svediża, 14 ta’ Ottubru 1966.

         Artikolu 2
   Il-persuni segwenti għandhom jinħatru membri tal-Bord ta' Tmexxija għall-ewwel mandat li jtul mill-1 ta' Ġunju 2013 sal-31 ta' Mejju 2017 (isem, nazzjonalità, data tat-twelid):

               —

               Is-Sur Paul RASQUÉ, Lussemburgiż, 8 ta’ Lulju 1981,

               —

               Is-Sinjura Ms Krisztina BIRÓ, Ungeriż, 5 ta’ April 1971.

         Artikolu 3
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, it-13 ta’ Mejju 2013.

            Għall-Kunsill

            Il-President

         S. COVENEY

      (1)  ĠU L 396, 30.12.2006, p. 1.

      (2)  ĠU C 134, 16.6.2007, p. 6.

      (3)  ĠU C 178, 31.7.2009, p. 12.

      (4)  ĠU C 288, 25.9.2012, p. 4.

      (5)  ĠU C 178, 31.7.2009, p. 13.

      (6)  ĠU C 326, 3.12.2010, p. 4.

      (7)  ĠU C 320, 16.12.2008, p. 4.

      (8)  Ara n-nota f’qiegħ il-paġna Nru 6.


title: 2009/290/KE: Deċiżjoni tal-Kunsill tal- 20 ta’ Jannar 2009 li tagħti għajnuna finanzjarja Komunitarja lil-Latvja għal medda medja ta’ żmien

text:
               25.3.2009

               MT

               Il-Ġurnal Uffiċjali tal-Unjoni Ewropea

               L 79/39

         DEĊIŻJONI TAL-KUNSILL
   tal-20 ta’ Jannar 2009
   li tagħti għajnuna finanzjarja Komunitarja lil-Latvja għal medda medja ta’ żmien
   (2009/290/KE)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea,
   Wara li kkunsidra r-Regolament tal-Kunsill (KE) Nru 332/2002 tat-18 ta’ Frar 2002 li jistabbilixxi faċilità li tipprovdi għajnuna finanzjarja għal medda medja ta’ żmien għall-bilanċi ta’ pagament tal-Istati Membri (1), u b’mod partikolari l-Artikolu 3(2) tiegħu,
   Wara li kkunsidra l-proposta mill-Kummissjoni, li saret wara konsultazzjoni mal-Kumitat Ekonomiku u Finanzjarju (KEF),
   Billi:

               (1)

               Permezz tad-Deċiżjoni 2009/289/KE (2), il-Kunsill iddecieda li għandha tingħata għajnuna reċiproka lil-Latvja.

               (2)

               Fl-isfond ta’ ħtiġijiet kbar ħafna ta’ finanzjament estern, is-swieq kapitali u finanzjarji Latvjani kienu riċentement taħt pressjoni, li tirrifletti deterjorament ġenerali fl-atmosfera tas-suq, u tħassib dejjem akbar dwar is-saħħa tal-ekonomija Latvjana minħabba l-iżbilanċi kbar f’termini ta’ defiċit estern wiesa’, finanzi pubbliċi dgħajfa u rati għolja ta’ spejjeż u inflazzjoni tal-prezzijiet. Is-settur bankarju Latvjan għadda minn problemi serji ta’ likwidità u fiduċja. Il-livell tar-riservi f’munita barranija naqas hekk kif il-bank ċentrali intervjena biex iżomm il-livell attribwit lill-munita.

               (3)

               Il-finanzjamenti esterni totali li l-Latvja għandha bżonn sal-aħħar tal-ewwel tliet xhur tal-2011 huma stmati li jlaħħqu madwar EUR 7,5 biljun.

               (4)

               Jixraq li tingħata għajnuna Komunitarja lil-Latvja ta’ massimu ta’ EUR 3,1 biljun permezz tal-Faċilità li tipprovdi għajnuna finanzjarja għal medda medja ta’ żmien għall-bilanċ tal-pagamenti tal-Istati Membri stabbilita bir-Regolament (KE) Nru 332/2002. Dik l-għajnuna għandha tingħata flimkien ma’ self mill-Fond Monetarju Internazzjonali (FMI) ta’ SDR 1,5 biljun (1 200 % tal-kwota tal-Latvja mill-FMI, madwar EUR 1,7 biljun) taħt arranġament Stand-by tal-FMI approvat fit-23 ta’ Diċembru 2008. Il-pajjiżi Nordiċi (Iżvezja, id-Danimarka, il-Finlandja, l-Estonja u n-Norveġja) għandhom jikkontribwixxu EUR 1,9 biljun flimkien, il-Bank Dinji - EUR 0,4 biljun, il-Bank Ewropew għar-Rikostruzzjoni u l-Iżvilupp, ir-Repubblika Ċeka u l-Polonja - total ta’ EUR 0,4 biljun, għal total ta’ EUR 7,5 biljun matul il-perjodu sal-aħħar tal-ewwel tliet xhur tal-2011.

               (5)

               L-għajnuna Komunitarja għandha tiġi amministrata mill-Kummissjoni. Il-kundizzjonijiet speċifiċi tal-politika ekonomika miftiehma mal-awtoritajiet tal-Latvja wara konsultazzjoni mal-KEF għadhom ikunu stipulati f’Memorandum ta’ Ftehim. Dawn għandhom fost oħrajn jinkludu miżuri biex jittaffu l-pressjonijijet għal-likwidità immedjata, biex terġa tiddaħħal stabbiltà fuq medda twila ta’ żmien permezz tat-tisħiħ tas-settur bankarju, biex jiġu korretti l-iżbilanċi fiskali u biex tiġi adottata politika domestika li tinvoli l-kompetittività. Il-miżuri għandhom jinkludu konsolidazzjoni immedjata u sostnuta, strateġija għal riżoluzzjoni bankarja komprensiva, it-tisħiħ tal-kapaċità tal-awtoritajiet regolatorji fl-amministrazzjoni tal-kriżi, riformi strutturali komprensivi, kif ukoll miżuri importanti oħra. It-termini finanzjarji dettaljati għandhom jiġu stabbiliti mill-Kummissjoni fil-Ftehim dwar is-Self.

               (6)

               L-għajnuna għandha tkun provduta bil-għan li jittaffu l-pressjonijijet għal-likwidità immedjata u għandha tkun marbuta ma’ politika biex tinġieb mill-ġdid l-istabbiltà fuq medda twila ta’ żmien bit-tisħiħ tas-settur bankarju, bil-korrezzjoni ta’ żbilanċi fiskali u bl-adozzjoni ta’ politika domestika li ssaħħaħ il-kompetittività filwaqt li żżomm il-limiti stretti tar-rata ta’ skambju fir-rata ċentrali eżistenti,

         ADOTTA DIN ID-DEĊIŻJONI:
   Artikolu 1
   1.   Il-Komunità għandha tagħmel disponibbli self għal medda medja ta’ żmien lil-Latvja li jammonta għal massimu ta’ EUR 3,1 biljun, b’maturità medja massima ta’ seba’ snin.
   2.   L-għajnuna finanzjarja Komunitarja għandha ssir disponibbli matul perijodu ta’ tliet snin, li jibdew mill-ewwel jum wara d-daħla fis-seħħ ta’ din id-Deċiżjoni.
   Artikolu 2
   1.   L-assistenza għandha tiġi amministrata mill-Kummissjoni b’mod konsistenti mar-responsabbiltajiet tal-Latvja u mar-rakkomandazzjonijiet tal-Kunsill. Dawk il-kundizzjonijiet għandhom jiġu stipulati f’Memorandum ta’ Ftehim. It-termini finanzjarji dettaljati għandhom jiġu stabbiliti mill-Kummissjoni fil-Ftehim dwar is-Self.
   2.   Il-Kummissjoni għandha tivverifika f’intervalli regolari, f’kollaborazzjoni mal-KEF, li jiġu sodisfatti l-kundizzjonijijet ta’ politika ekonomika marbutin mal-għajnuna. Il-Kummissjoni għandha żżomm lill-KEF infurmat dwar il-possibbiltà ta’ rifinanzjament tas-self jew tar-ristrutturazzjoni tal-kundizzjonijiet finanzjarji.
   3.   Il-Latvja għandha tkun lesta tadotta u timplimenta miżuri addizzjonali ta’ konsolidament biex l-ekonomija tkun aktar stabbli, jekk ikun il-każ li dawn il-miżuri jkunu neċessarji matul il-programm ta’ assistenza. L-awtoritajiet Latvjani għandhom jikkonsultaw lill-Kummissjoni qabel jadottaw xi miżura addizzjonali bħal dawn.
   Artikolu 3
   1.   L-għajnuna finanzjarja Komunitarja għandha ssir disponibbli mill-Kummissjoni lil-Latvja f’mhux iktar minn sitt ħlasijiet, li d-daqs tagħhom għandu jiġi stipulat fil-Memorandum ta’ Ftehim.
   2.   L-ewwel ħlas għandu jiġi rilaxxat suġġett għad-dħul fis-seħħ tal-Ftehim dwar is-Self u l-Memorandum ta’ Ftehim.
   3.   Jekk ikun meħtieġ sabiex jiġi ffinanzjat is-self, għandu jkun permess l-użu prudenti ta’ skambji tar-rata tal-interessi ma’ kontropartijiet tal-ogħla kwalità ta’ kreditu.
   4.   Il-Kummissjoni għandha tiddeċiedi dwar ir-rilaxx ta’ iktar ħlasijiet wara li tkun kisbet l-opinjoni tal-KEF.
   5.   Ir-rilaxx ta’ kull ħlas sussegwenti għandu jsir fuq il-bażi tal-implimentazzjoni sodisfaċenti tal-programm ekonomiku l-ġdid (Programm ta’ Fejqan għall-Istabbiltà u t-Tkabbir Ekonomiku) tal-Gvern Latvjan, inkluż fil-programm ta’ konverġenza, u, b’mod partikolari, il-kundizzjonijiet speċifiċi ta’ politika ekonomika stipulati fil-Memorandum ta’ Ftehim. Dawn għandhom jinkludu, fost affarijiet oħra:

               (a)

               l-adozzjoni ta’ programm fiskali ppjanat b’mod ċar fuq medda medja ta’ żmien maħsub biex inaqqas sal-2011 id-defiċit ġenerali tal-gvern għal wieħed mhux akbar mill-livell ta’ referenza tat-Trattat ta’ 3 % tal-PGD;

               (b)

               l-eżekuzzjoni tal-baġit għall-2009 kif emendata mill-baġit supplimentari adottat fit-12 ta’ Diċembru 2008 (u li għandu jkun preżentat fid-dettall sal-aħħar ta’ Marzu 2009), li jindirizza defiċit ġenerali tal-gvern, ta’ flus kontanti, ta’ mhux aktar minn 5 % tal-PGD jew 5,3 % f’termini ta’ ESA 95;

               (ċ)

               it-tnaqqis fir-remunerazzjoni medja tas-settur pubbliku f’termini nominali fl-2009 tal-anqas bi 15 % relattivament għall-baġit oriġinali tal-14 ta’ Novembru 2008 u bi 2 % oħra fl-2010-2011;

               (d)

               it-tkomplija ta’ miżuri mibdija fl-2008 sabiex jitnaqqsu l-impjiegi mal-gvern ċentrali b’mill-anqas 5 % sal-aħħar tal-2008 u bit-tnaqqis totali ta’ 10 % sat-30 ta’ Ġunju 2009;

               (e)

               it-tisħiħ tat-tfassil u tal-implimentazzjoni tal-proċeduri baġitarji permezz tal-adozzjoni ta’ liġi dwar il-qafas fiskali u r-riforma baġitarja permezz ta’ emenda fil-liġi kurrenti dwar il-Baġit u l-Amministrazzjoni Finanzjarja;

               (f)

               l-introduzzjoni ta’ sistema ċara u trasparenti tal-pagi għall-impjegati diretti tal-amministrazzjoni pubblika u t-twaqqif ta’ sistema unika għall-ippjanar u l-amministrazzjoni tar-riżorsi umani għall-istituzzjonijiet tal-amministrazzjoni pubblika;

               (g)

               mekkaniżmi li jiżguraw stabbiltà aktar wiesgħa fis-settur bankarju fil-medda medja sa twila ta’ żmien, inkluża firxa wiesgħa ta miżuri ta’ politika ta’ superviżjoni, prudenti u monetarja. Dawn għandhom jillimitaw it-tkabbir tal-kreditu għal-livelli sotenibbli u jħaffu d-dipendenza fuq finanzjament barrani. Se jsiru wkoll studji fis-sistema bankarja intiżi biex jiżguraw li l-banek kollha għandhom il-likwidità u l-kapital neċessarju;

               (h)

               miżuri xierqa dwar ir-ristrutturazzjoni tad-dejn tas-settur privat. Il-bażi legali xierqa għar-ristrutturazzjoni tal-maturità u tal-munita tad-dejn eżistenti għandha tkun imsaħħa. Il-faċilitazzjoni tal-proċeduri ta’ likwidazzjoni u l-implimentazzjoni rapida tal-pjanijiet ta’ rijabilitazzjoni għandhom isiru prijoritajiet ukoll;

               (i)

               l-iżgurar li s-sidien minoritarji ta’ Parex Bank ma jibbenefikawx mir-riżoluzzjoni tal-bank u minn miżuri biex titjieb l-istabbiltà finanzjarja tal-bank, permezz ta’ nazzjonalizzazzjoni sħiħa ta’ Parex Bank;

               (j)

               miżuri ta’ riforma strutturali appoġġati fil-kuntest tal-Istrateġija ta’ Liżbona u implimentati fil-Programm ta’ Riforma Nazzjonali tal-Latvja, inklużi politika attiva tas-suq tax-xogħol u tat-tagħlim matul il-ħajja, l-involviment akbar tal-atturi tas-settur privat fir-R&Ż u fl-attivitajiet ta’ innovazzjoni, miżuri għall-promozzjoni tal-esportazzjoni u t-tnaqqis ta’ piżijiet amministrattivi żejda għan-negozji;

               (k)

               l-implimentazzjoni ta’ proġetti ffinanzjati mill-UE fil-livell ippjanat sabiex jgħinu fit-titjib tal-kontribuzzjoni tas-setturi kummerċjali għat-tkabbir ekonomiku;

               (l)

               miżuri li jsaħħu l-aċċess għall-finanzi għall-kumpaniji u intraprendituri, li l-applikazzjonijiet tagħhom għal Fondi Strutturali kienu approvati, jew li qed jippjanaw biex japplikaw għal Fondi Strutturali.

         Artikolu 4
   Din id-Deċiżjoni hija indirizzata lir-Repubblika tal-Latvja.
   Artikolu 5
   Din id-Deċiżjoni għandha tiġi pubblikata f'Il-Ġurnal Uffiċjali tal-Unjoni Ewropea.

      Magħmula fi Brussell, 20 ta’ Jannar 2009.

            Għall-Kunsill

            Il-President

         M. KALOUSEK

      (1)  ĠU L 53, 23.2.2002, p. 1.

      (2)  Ara paġna 37 ta' dan il-Ġurnal uffiċjali.


title: 2013/555/UE: Deċiżjoni tal-Parlament Ewropew tas- 17 ta’ April 2013 dwar l-għeluq tal-kontijiet tal-Aġenzija Ewropea għall-Kooperazzjoni tar-Regolaturi tal-Enerġija għas-sena finanzjarja 2011

text:
               16.11.2013

               MT

               Il-Ġurnal Uffiċjali tal-Unjoni Ewropea

               L 308/164

         DEĊIŻJONI TAL-PARLAMENT EWROPEW
   tas-17 ta’ April 2013
   dwar l-għeluq tal-kontijiet tal-Aġenzija Ewropea għall-Kooperazzjoni tar-Regolaturi tal-Enerġija għas-sena finanzjarja 2011
   (2013/555/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea għall-Kooperazzjoni tar-Regolaturi tal-Enerġija għas-sena finanzjarja 2011,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għall-Kooperazzjoni tar-Regolaturi tal-Enerġija għas-sena finanzjarja 2011 (1), flimkien mat-tweġibiet tal-Aġenzija,

               —

               wara li kkunsidra r-rakkomandazzjoni tal-Kunsill tat-12 ta’ Frar 2013 (05753/2013 — C7–0041/2013),

               —

               wara li kkunsidra l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (3), u b’mod partikolari l-Artikolu 208 tiegħu,

               —

               wara li kkunsidra r-Regolament (KE) Nru 713/2009 tal-Parlament Ewropew u tal-Kunsill tat-13 ta’ Lulju 2009 li jistabbilixxi Aġenzija għall-Kooperazzjoni tar-Regolaturi tal-Enerġija (4), u b’mod partikolari l-Artikolu 24 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju li jgħodd għall-baġit ġenerali tal-Komunitajiet Ewropej (5), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0068/2013),

               1.

               Japprova l-għeluq tal-kontijiet tal-Aġenzija Ewropea għall-Kooperazzjoni tar-Regolaturi tal-Enerġija għas-sena finanzjarja 2011;

               2.

               Jagħti istruzzjonijiet lill-President tiegħu biex jgħaddi din id-deċiżjoni lid-direttur tal-Aġenzija Ewropea għall-Kooperazzjoni tar-Regolaturi tal-Enerġija, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU C 388, 15.12.2012, p. 1.

      (2)  ĠU L 248, 16.9.2002, p. 1.

      (3)  ĠU L 298, 26.10.2012, p. 1.

      (4)  ĠU L 211, 14.8.2009, p. 1.

      (5)  ĠU L 357, 31.12.2002, p. 72.


title: 2014/743/UE: Deċiżjoni tal-Kunsill tal- 21 ta' Ottubru 2014 dwar it-tnedija ta' skambju awtomatizzat ta' data fir-rigward ta' Data dwar ir-Reġistrazzjoni tal-Vetturi (VRD) f'Ċipru

text:
               29.10.2014

               MT

               Il-Ġurnal Uffiċjali tal-Unjoni Ewropea

               L 308/100

         DEĊIŻJONI TAL-KUNSILL
   tal-21 ta' Ottubru 2014
   dwar it-tnedija ta' skambju awtomatizzat ta' data fir-rigward ta' Data dwar ir-Reġistrazzjoni tal-Vetturi (VRD) f'Ċipru

      (2014/743/UE)

   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta' Ġunju 2008 dwar it-titjib tal-koperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (1), b'mod partikolari l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta' Ġunju 2008 dwar l-implimentazzjoni tad-Deċiżjoni 2008/615/ĠAI (2), b'mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               Skont il-Protokoll dwar id-Dispożizzjonijiet Transitorji anness għat-Trattat dwar l-Unjoni Ewropea, għat-Trattat dwar il-Funzjonament tal-Unjoni Ewropea u għat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, il-korpi, l-uffiċċji u l-aġenziji tal-Unjoni adottati qabel id-dħul fis-seħħ tat-Trattat ta' Lisbona huma ppreservati sakemm dawk l-atti jiġu rrevokati, annullati jew emendati fl-implimentazzjoni tat-Trattati.

               (2)

               Għaldaqstant, l-Artikolu 25 tad-Deċiżjoni 2008/615/ĠAI huwa applikabbli u l-Kunsill għandu jiddeċiedi b'mod unanimu jekk l-Istati Membri implimentawx id-dispożizzjonijiet tal-Kapitolu 6 ta' dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprevedi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbażi ta' rapport ta' evalwazzjoni bbażat fuq kwestjonarju. Fir-rigward tal-iskambju awtomatizzat tad-data skont il-Kapitolu 2 tad-Deċiżjoni 2008/615/ĠAI, ir-rapport ta' evalwazzjoni għandu jkun ibbażat ukoll fuq żjara ta' evalwazzjoni u prova pilota.

               (4)

               Skont l-Kapitolu 4, il-punt 1.1, tal-Anness tad-Deċiżjoni 2008/616/ĠAI, il-kwestjonarju mfassal mill-Grupp ta' Ħidma rilevanti tal-Kunsill jikkonċerna kull wieħed mill-iskambji awtomatizzati tad-data u għandu jitwieġeb minn Stat Membru hekk kif huwa jqis li huwa jissodisfa l-prerekwiżiti għall-kondiviżjoni tad-data fil-kategorija rilevanti ta' data.

               (5)

               Ċipru lesta l-kwestjonarju dwar il-protezzjoni tad-data u l-kwestjonarju dwar id-Data dwar ir-Reġistrazzjoni tal-Vetturi (VRD).

               (6)

               Ċipru wettaq b'suċċess prova pilota mal-Pajjiżi l-Baxxi.

               (7)

               Saret żjara ta' evalwazzjoni f'Ċipru u sar rapport dwar iż-żjara ta' evalwazzjoni mill-grupp ta' evalwazzjoni Olandiż/Rumen u ntbagħat lill-Grupp ta' Ħidma rilevanti tal-Kunsill.

               (8)

               Ġie ppreżentat lill-Kunsill rapport ta' evalwazzjoni ġenerali, li jagħti sintesi tar-riżultati tal-kwestjonarju, iż-żjara ta' evalwazzjoni u l-prova pilota li jikkonċernaw il-VRD,

         ADOTTA DIN ID-DEĊIŻJONI:
   Artikolu 1
   Għall-finijiet ta' tiftix awtomatizzat ta' data dwar ir-reġistrazzjoni tal-vetturi (VRD), Ċipru implimenta b'mod sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u huwa intitolat li jirċievi u jipprovdi data personali skont l-Artikolu 12 ta' dik id-Deċiżjoni mill-jum tad-dħul fis-seħħ ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, il-21 ta' Ottubru 2014.

            Għall-Kunsill

            Il-President

         S. GOZI

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.


title: 2012/736/UE: Deċiżjoni tal-Kunsill tas- 26 ta’ Novembru 2012 li taħtar membru Belġjan u membru supplenti Belġjan fil-Kumitat tar-Reġjuni

text:
               29.11.2012

               MT

               Il-Ġurnal Uffiċjali tal-Unjoni Ewropea

               L 329/18

         DEĊIŻJONI TAL-KUNSILL
   tas-26 ta’ Novembru 2012
   li taħtar membru Belġjan u membru supplenti Belġjan fil-Kumitat tar-Reġjuni
   (2012/736/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta mill-Gvern Belġjan,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/UE (1) u 2010/29/UE (2) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015.

               (2)

               Konsegwentement għat-tmiem tal-mandat tas-Sur Charles PICQUÉ sar vakanti siġġu ta’ membru fil-Kumitat tar-Reġjuni.

               (3)

               Wara l-ħatra tas-Sur Alain HUTCHINSON bħala membru tal-Kumitat tar-Reġjuni ser isir vakanti siġġu ta’ membru supplenti,

         ADOTTA DIN ID-DEĊIŻJONI:
   Artikolu 1
   Huma b’dan maħturin membri fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membru:

                           —

                           Is-Sur Alain HUTCHINSON, Membre du Parlement de la Région de Bruxelles- Capitale

                     u

               (b)

               bħala membru supplenti:

                           —

                           Is-Sur Charles PICQUÉ, Ministre-Président du Gouvernement de la Région de Bruxelles-Capitale.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, is-26 ta’ Novembru 2012.

            Għall-Kunsill

            Il-President

         G. DEMOSTHENOUS

      (1)  ĠU L 348, 29.12.2009, p. 22.

      (2)  ĠU L 12, 19.1.2010, p. 11.


title: Deċiżjoni tal-Kummissjoni tal- 14 ta’ Diċembru 2009 li temenda d-Deċiżjoni 2009/177/KE fir-rigward tal-programmi ta’ qerda u l-istatus ta’ ħelsien mill-mard ta’ ċerti Stati Membri, żoni u kompartimenti għal ċertu mard ta’ annimali akkwatiċi (notifikata bid-dokument numru C(2009) 9888) (Test b’relevanza għaż-ŻEE)

text:
               18.12.2009

               MT

               Il-Ġurnal Uffiċjali tal-Unjoni Ewropea

               L 336/31

         DEĊIŻJONI TAL-KUMMISSJONI
   tal-14 ta’ Diċembru 2009
   li temenda d-Deċiżjoni 2009/177/KE fir-rigward tal-programmi ta’ qerda u l-istatus ta’ ħelsien mill-mard ta’ ċerti Stati Membri, żoni u kompartimenti għal ċertu mard ta’ annimali akkwatiċi
   (notifikata bid-dokument numru C(2009) 9888)
   (Test b’relevanza għaż-ŻEE)
   (2009/975/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2006/88/KE tal-24 ta’ Ottubru 2006 dwar ir-rekwiżiti tas-saħħa għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta’ ċertu mard fl-annimali akkwatiċi (1), u b’mod partikolari l-ewwel subparagrafu tal-Artikolu 44(2) u l-Artikolu 49(1) tiegħu,
   Billi:

               (1)

               Id-Deċiżjoni tal-Kummissjoni 2009/177/KE tal-31 ta’ Ottubru 2008 li timplimenta d-Direttiva tal-Kunsill 2006/88/KE fir-rigward tas-sorveljanza u l-programmi ta’ qerda u l-istatus ta’ ħelsien mill-mard tal-Istati Membri, żoni u kompartimenti (2) tistabbilixxi mudell tal-formuli għas-sottomissjoni mill-Istati Membri għal approvazzjoni tal-programmi ta’ qerda skont id-Direttiva 2006/88/KE u s-sottomissjoni ta’ dokumentazzjoni għal approvazzjoni tal-istatus ħieles mill-mard skont dik id-Direttiva.

               (2)

               Il-Parti B tal-Anness I tad-Deċiżjoni 2009/177/KE tistabbilixxi listi tal-Istati Membri, żoni u kompartimenti soġġetti għal programmi ta’ qerda approvati skont id-Direttiva 2006/88/KE. Il-Parti C ta’ dak l-Anness jistabbilixxi listi tal-Istati Membri, żoni u kompartimenti ddikjarati ħielsa mill-mard skont dik id-Direttiva.

               (3)

               Id-Danimarka ppreżentat lill-Kummissjoni programm multiannwali għal qerda tas-settiċemja virali emorraġika (VHS) skont id-Deċiżjoni tal-Kunsill 90/424/KEE tas-26 ta’ Ġunju 1990 dwar in-nefqa fil-kamp veterinarju (3) għall-perjodu mill-1 ta’ Jannar 2009 sal-31 ta’ Diċembru 2013 Dak il-programm ġie approvat bid-Deċiżjoni tal-Kummissjoni 2008/897/KE tat-28 ta’ Novembru 2008 li approvat programmi annwali u multiannwali u l-kontribuzzjoni finanzjarja mill-Komunità għall-qerda, il-kontroll u l-monitoraġġ ta’ ċertu mard tal-annimali u żoonożi ppreżentati mill-Istati Membri għall-2009 u s-snin ta’ wara (4). Dak il-programm huwa konformi mar-rekwiżiti għal approvazzjoni stabbiliti fid-Deċiżjoni 2009/177/KE u għandhom għalhekk jiġu approvati skont l-Artikolu 44(2) tad-Direttiva 2006/88/KE. Skont dan, iż-żoni koperti minn dak il-programm għandhom jiddaħħlu fil-Parti B tal-lista stabbilita fl-Anness I ta’ dik id-Deċiżjoni.

               (4)

               L-Artikolu 12 tad-Deċiżjoni 2009/177/KE jipprevedi deroga mid-Direttiva 2006/88/KE li permezz tagħha l-Istati Membri mhumiex soġġetti li jippreżentaw approvazzjoni tal-programmi ta’ qerda li ġew approvati għal-għanijiet sabiex jinkiseb l-istatus ta’ żona approvata fir-rigward tal-VHS permezz tad-Deċiżjoni tal-Kummissjoni 2003/634/KE tat-28 ta’ Awwissu 2003 li tapprova programmi għall-għan li jinkiseb l-istatus ta’ żoni approvati u rziezet approvati f’żoni mhux approvati fir-rigward tas-settiċemija virali emorraġika (VHS) u n-nekrożi ematopojetika li tinfetta (IHN) fil-ħut (5), soġġetti għal ċerti kundizzjonijiet.

               (5)

               Id-Deċiżjoni 2003/634/KE approvat programm li ġie ppreżentat mill-Finlandja għall-għan li jinkiseb l-istatus ta’ żona approvata fir-rigward tal-VHS. Il-Finlandja issa ppreżentat rapport dwar dak il-programm skont ir-rekwiżiti stabbiliti fid-Deċiżjoni 2009/177/KE. Skont dan, iż-żoni koperti minn dak il-programm għandhom għalhekk jiddaħħlu fil-lista fil-Parti B tal-Anness I ta’ dik id-Deċiżjoni.

               (6)

               Il-Ġermanja ppreżentat programm multiannwali lill-Kummissjoni għall-qerda tal-marda tal-vajrus tal-erpete tal-koi (KHV) skont id-Deċiżjoni 90/424/KEE. Dak il-programm ġie approvat mid-Deċiżjoni 2008/897/KE għall-perjodu mill-1 ta’ Jannar 2009 sal-31 ta’ Diċembru 2013. Dak il-programm huwa konformi mar-rekwiżiti għall-approvazzjoni stabbiliti fid-Deċiżjoni 2009/177/KE u għandhom għalhekk jiġu approvati skont l-Artikolu 44(2) tad-Direttiva 2006/88/KE. Skont dan, iż-żoni koperti minn dak il-programm għandhom jiddaħħlu fil-Parti B tal-lista stabbilita fl-Anness I ta’ dik id-Deċiżjoni.

               (7)

               It-territorju kollu tar-Renju Unit bħalissa huwa elenkat fil-Parti C tal-Anness I tad-Deċiżjoni 2009/177/KE kif iddikjarat ħieles mill-mard skont id-Direttiva 2006/88/KE fir-rigward tal-anemija infettiva tas-salamun (ISA). Ir-Renju Unit innotifika l-preżenza tal-ISA fil-kompartiment li qabel kien iddikjarat ħieles mill-mard. Id-dħul għal dak l-Istat Membru fir-rigward tal-ISA għandu skont dan, jiġi emendat fil-lista stabbilita fil-Parti C tal-Anness I tad-Deċiżjoni 2009/177/KE.

               (8)

               Ir-Renju Unit issa ppreżenta għal approvazzjoni ta’ programm ta’ qerda fir-rigward tal-ISA li għandu jiġi applikat fil-Gżejjer Shetlands tal-Lbiċ. Dak il-programm huwa konformi mar-rekwiżiti tad-Deċiżjoni 2009/177/KE. Għandu jkun approvat skont dan u l Gżejjer Shetlands tal-Lbiċ għandhom jiddaħħlu fil-Parti B tal-lista stabbilita fl-Anness I ta’ dik id-Deċiżjoni.

               (9)

               Id-Deċiżjoni 2003/634/KE approvat programm li ġie ppreżentat mir-Renju Unit għall-għan li jinkiseb l-istatus ta’ żona approvata fir-rigward tal-VHS. Ir-Renju Unit issa ppreżenta rapport dwar dak il-programm skont ir-rewiżiti stabbiliti fid-Deċiżjoni 2009/177/KE sabiex tinkiseb dikjarazzjoni tal-istatus ħieles mill-mard għal dawk iż-żoni. Dak il-programm huwa konformi mar-rekwiżiti tad-Deċiżjoni 2009/177/KE. Dawk iż-żoni għandhom għalhekk skont dan jiddaħħlu fil-lista tal-Parti C tal-Anness I ta’ dik id-Deċiżjoni.

               (10)

               Barra minn hekk, il-kosta kollha tal-Irlanda ta’ Fuq minbarra Lough Foyle, bħalissa elenkata fil-Parti C tal-Anness I tad-Deċiżjoni 2009/177/KE qiegħda ddikjarata bħala ħielsa mill-mard fir-rigward tal-infezzjoni Bonamia ostreae Ir-Renju Unit issa nnotifika l-preżenza tal-infezzjoni Bonamia ostreae fi Strangforth Lough ma’ dik il-kosta. Strangforth Lough għandu għalhekk jiġi eskluż mit-territorju ddikjarat bħala ħieles mill-mard fil-lista stabbilita fil-Parti C tal-Anness I tad-Deċiżjoni.

               (11)

               Id-Deċiżjoni 2009/177/KE għandha għalhekk tiġi emendata skont dan.

               (12)

               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

         ADOTTAT DIN ID-DEĊIŻJONI:
   Artikolu 1
   L-Anness I tad-Deċiżjoni 2009/177/KE hu emendat skont l-Anness għal din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.

      Magħmul fi Brussell, l-14 ta’ Diċembru 2009.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 328, 24.11.2006, p. 14.

      (2)  ĠU L 63, 7.3.2009, p. 15.

      (3)  ĠU L 224, 18.8.1990, p. 19.

      (4)  ĠU L 322, 2.12.2008, p. 39.

      (5)  ĠU L 220, 3.9.2003, p. 8.

      ANNESS
      Fl-Anness I, il-Partijiet B u C jinbidlu b’dan li ġej:

         “PARTI B

            Stati Membri, żoni u kompartimenti soġġetti għal programmi ta’ qerda approvati

                     Marda

                     L-Istat Membru

                     Kodiċi ISO

                     Dimarkazzjoni ġeografika tal-erja taħt programm ta’ qerda (Stati Membri, żoni jew kompartimenti)

                     Is-settiċemija virali emorraġika (VHS)

                     Id-Danimarka

                     DK

                     Iż-żoni tal-ġbir tal-ilma li ġejjin: Tim Å, Hover Å, Heager Å, Velling Å, Skjern Å, Hemmet Mølle Bæk, Lydum Å, Kongeå, Kolding Å, Vejle Å and Holmsland Klit.

                     Il-Finlandja

                     FI

                     Il-Provinċja ta’ Åland;
                     Il-muniċipalitajiet ta’ Uusikaupunki, Pyhäranta u Rauma.

                     Nekrożi ematopojetika infettiva (IHN)

                     Il-marda tal-vajrus tal-erpete tal-koi (KHV)

                     Il-Ġermanja

                     DE

                     Is-Sassonja

                     L-anemija infettiva tas-salamun (ISA)

                     Ir-Renju Unit

                     UK

                     Il-Gżejjer Shetland tal-Lbiċ

                     Infezzjoni bil-Marteilia refringens

                     Infezzjoni bil-Bonamia ostreae

                     Marda tal-ponot bojod

            PARTI C

            Stati Membri, żoni u kompartimenti ddikjarati ħielsa mill-mard

                     Marda

                     L-Istat Membru

                     Kodiċi ISO

                     Dimarkazzjoni ġeografika tal-erja ħielsa mill-mard (Stati Membri, żoni jew kompartimenti)

                     Is-settiċemija virali emorraġika (VHS)

                     Id-Danimarka

                     DK

                     Iż-żoni tal-ġbir tal-ilma u kostali ta’:

                                 —

                                 Hansted

                                 —

                                 Hovmlle

                                 —

                                 Gren

                                 —

                                 Tre

                                 —

                                 Alling

                                 —

                                 Kastbjerg

                                 —

                                 Villestrup

                                 —

                                 Korup

                                 —

                                 Sby

                                 —

                                 Elling

                                 —

                                 Uggerby

                                 —

                                 Lindenborg

                                 —

                                 ster

                                 —

                                 Hasseris

                                 —

                                 Binderup

                                 —

                                 Vidkr

                                 —

                                 Dybvad

                                 —

                                 Bjrnsholm

                                 —

                                 Trend

                                 —

                                 Lerkenfeld

                                 —

                                 Vester

                                 —

                                 Lnnerup med tillb

                                 —

                                 Fiskbæk Å

                                 —

                                 Slette

                                 —

                                 Bredkr Bk

                                 —

                                 Vandlb til Kilen

                                 —

                                 Resenkr

                                 —

                                 Klostermlle

                                 —

                                 Hvidbjerg

                                 —

                                 Knidals

                                 —

                                 Spang

                                 —

                                 Simested

                                 —

                                 Skals

                                 —

                                 Jordbro

                                 —

                                 Fremlle

                                 —

                                 Flynder

                                 —

                                 Damhus

                                 —

                                 Karup Å

                                 —

                                 Gudenen

                                 —

                                 Halkr

                                 —

                                 Storen

                                 —

                                 rhus

                                 —

                                 Bygholm

                                 —

                                 Grejs

                                 —

                                 rum

                     L-Irlanda

                     IE

                     Iż-żoni kontinentali u kostali kollha fit-territorju tagħha, minbarra:

                                 1.

                                 Il-Gżira ta’ Cape Clear

                     Ċipru

                     CY

                     Iż-żoni kontinentali kollha fit-territorju tagħha

                     Il-Finlandja

                     FI

                     Iż-żoni kontinentali u kostali kollha fit-territorju tagħha, minbarra:

                                 1.

                                 il-Provinċja ta’ land;

                                 2.

                                 il-muniċipalitajiet ta’ Uusikaupunki, Pyhäranta u Rauma.

                     L-Iżvezja

                     SE

                     It-territorju kollu

                     Ir-Renju Unit

                     UK

                     Iż-żoni kollha kontinentali u kostali fil-Gran Brittanja, l-Irlanda ta’ Fuq, Guernsey, l-Isle of Man u Jersey.

                     Nekrożi ematopojetika infettiva (IHN)

                     Id-Danimarka

                     DK

                     It-territorju kollu

                     L-Irlanda

                     IE

                     It-territorju kollu

                     Ċipru

                     CY

                     Iż-żoni kontinentali kollha fit-territorju tagħha

                     Il-Finlandja

                     FI

                     It-territorju kollu

                     L-Iżvezja

                     SE

                     It-territorju kollu

                     Ir-Renju Unit

                     UK

                     Iż-żoni kollha kontinentali u kostali fil-Gran Brittanja, l-Irlanda ta’ Fuq, Guernsey, l-Isle of Man u Jersey.

                     Il-marda tal-vajrus tal-erpete tal-koi (KHV)

                     L-anemija infettiva tas-salamun (ISA)

                     Il-Belġju

                     BE

                     It-territorju kollu

                     Il-Bulgarija

                     BG

                     It-territorju kollu

                     Ir-Repubblika Ċeka

                     CZ

                     It-territorju kollu

                     Id-Danimarka

                     DK

                     It-territorju kollu

                     Il-Ġermanja

                     DE

                     It-territorju kollu

                     L-Estonja

                     EE

                     It-territorju kollu

                     L-Irlanda

                     IE

                     It-territorju kollu

                     Il-Greċja

                     EL

                     It-territorju kollu

                     Spanja

                     ES

                     It-territorju kollu

                     Franza

                     FR

                     It-territorju kollu

                     L-Italja

                     IT

                     It-territorju kollu

                     Ċipru

                     CY

                     It-territorju kollu

                     Il-Latvja

                     LV

                     It-territorju kollu

                     Il-Litwanja

                     LT

                     It-territorju kollu

                     Il-Lussemburgu

                     LU

                     It-territorju kollu

                     L-Ungerija

                     HU

                     It-territorju kollu

                     Malta

                     MT

                     It-territorju kollu

                     L-Olanda

                     NL

                     It-territorju kollu

                     L-Awstrija

                     AT

                     It-territorju kollu

                     Il-Polonja

                     PL

                     It-territorju kollu

                     Il-Portugall

                     PT

                     It-territorju kollu

                     Ir-Rumanija

                     RO

                     It-territorju kollu

                     Is-Slovenja

                     SI

                     It-territorju kollu

                     Is-Slovakkja

                     SK

                     It-territorju kollu

                     Il-Finlandja

                     FI

                     It-territorju kollu

                     L-Iżvezja

                     SE

                     It-territorju kollu

                     Ir-Renju Unit

                     UK

                     Iż-żoni kollha kontinentali u kostali fil-Gran Brittanja, l-Irlanda ta’ Fuq, Guernsey, l-Isle of Man u Jersey minbarra l-Gżejjer Shetland tal-Lbiċ.

                     Infezzjoni bil-Marteilia refringens

                     L-Irlanda

                     IE

                     It-territorju kollu

                     Ir-Renju Unit

                     UK

                     Il-kosti kollha tal-Gran Brittanja.
                     Il-kosti kollha tal-Irlanda ta’ Fuq.
                     Il-kosti kollha ta’ Guernesey u Herm.
                     Iż-żona kostali tal-Istati ta’ Jersey: Iż-żona tikkorrispondi għaż-żona ta’ tifrigħ tal-baħar u l-kosta li tiġi eżatt ma’ fejn hemm l-anqas friegħ fil-Gżira ta’ Jersey f’linja immaġinarja maħżuża tliet mili nawtiċi mill-anqas livell baxx ta’ friegħ tal-ilma tal-Gżira ta’ Jersey. Iż-żona tinsab fil-Golf Normann-Brittaniku, fin-naħa t’isfel tal-Kanal Ingliż.
                     Il-kosti kollha tal-Isle of Man.

                     Infezzjoni bil-Bonamia ostreae

                     L-Irlanda

                     IE

                     Il-kosta kollha tal-Irlanda, minbarra:

                                 1.

                                 Cork Harbour

                                 2.

                                 Il-Bajja ta’ Galway

                                 3.

                                 Il-Port ta’ Ballinakill

                                 4.

                                 Il-Bajja ta’ Clew

                                 5.

                                 Il-Kanal ta’ Achill

                                 6.

                                 Loughmore, il-Bajja ta’ Blacksod

                                 7.

                                 Lough Foyle

                                 8.

                                 Lough Swilly

                     Ir-Renju Unit

                     UK

                     Il-kosta kollha tal-Gran Brittanja, minbarra:

                                 1.

                                 il-kosta ta’ Nofsinhar ta’ Cornwall minn Lizard sa Start Point;

                                 2.

                                 il-kosta ta’ Dorset, Hampshire u Sussex minn Portland Bill sa Selsey Bill;

                                 3.

                                 iż-żona tul il-kosta ta’ North Kent u Essex minn North Foreland sa Felixstowe;

                                 4.

                                 iż-żona tul il-kosta tal-Lbiċ ta’ Wales minn Wooltack Point sa St Govan’s Head, inklużi Milford Haven u l-ibħra tal-frugħ tal-Lvant u l-Punent tax-xmara Cleddau;

                                 5.

                                 iż-żona fejn hemm l-ilmijiet ta’ Loch Sunart fuq in-naħa tal-Lvant ta’ linja mfassla min-Nofsinhar Xlokk mill-ponta l-aktar għolja ta’ Maclean’s Nose sa Auliston Point;

                                 6.

                                 iż-żona fejn hemm Loch Tarbert tal-Punent Grigal tal-linja maħżuża Xlokk il-Lvant f’Ardpatrick Point NR 734 578 lejn North Dunskeig Bay f’NR 752 568.

                           Il-kosta kollha tal-Irlanda ta’ Fuq, minbarra:

                                 1.

                                 Lough Foyle

                                 2.

                                 Strangford Lough

                           Il-kosti kollha ta’ Guernsey, Herm u tal-Isle of Man.
                     Iż-żona kostali tal-Istati ta’ Jersey: iż-żona tikkorrispondi għaż-żona ta’ tifrigħ tal-baħar u l-kosta li tiġi eżatt ma’ fejn hemm l-anqas friegħ fil-Gżira ta’ Jersey f’linja immaġinarja maħżuża tliet mili nawtiċi mill-anqas livell baxx ta’ friegħ tal-ilma tal-Gżira ta’ Jersey. Iż-żona tinsab fil-Golf Normann-Brittaniku, fin-naħa t’isfel tal-Kanal Ingliż.

                     Il-marda tal-white spot”


title: Deċiżjoni tal-Kunsill (UE) 2016/815 tas-17 ta' Mejju 2016 rigward l-adeżjoni tal-Kroazja għall-Konvenzjoni, li tfasslet fuq il-bażi tal-Artikolu K.3 tat-Trattat dwar l-Unjoni Ewropea, dwar il-protezzjoni tal-interessi finanzjarji tal-Komunitajiet Ewropej u għall-Protokoll tas-27 ta' Settembru 1996, għall-Protokoll tad-29 ta' Novembru 1996 u għat-Tieni Protokoll tad-19 ta' Ġunju 1997 tiegħu

text:
               24.5.2016

               MT

               Il-Ġurnal Uffiċjali tal-Unjoni Ewropea

               L 133/9

         DEĊIŻJONI TAL-KUNSILL (UE) 2016/815
   tas-17 ta' Mejju 2016
   rigward l-adeżjoni tal-Kroazja għall-Konvenzjoni, li tfasslet fuq il-bażi tal-Artikolu K.3 tat-Trattat dwar l-Unjoni Ewropea, dwar il-protezzjoni tal-interessi finanzjarji tal-Komunitajiet Ewropej u għall-Protokoll tas-27 ta' Settembru 1996, għall-Protokoll tad-29 ta' Novembru 1996 u għat-Tieni Protokoll tad-19 ta' Ġunju 1997 tiegħu
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea,
   Wara li kkunsidra l-Att ta' Adeżjoni tal-Kroazja, u b'mod partikolari l-Artikoli 3(4) u (5) tiegħu,
   Wara li kkunsidra r-rakkomandazzjoni mill-Kummissjoni Ewropea,
   Wara li kkunsidra l-opinjoni tal-Parlament Ewropew (1),
   Billi:

               (1)

               Il-Konvenzjoni, li tfasslet fuq il-bażi tal-Artikolu K.3 tat-Trattat dwar l-Unjoni Ewropea, dwar il-protezzjoni tal-interessi finanzjarji tal-Komunitajiet Ewropej (2) (“il-Konvenzjoni”) ġiet iffirmata fis-26 ta' Lulju 1995 u daħlet fis-seħħ fis-17 ta' Ottubru 2002.

               (2)

               Il-Konvenzjoni ġiet issupplimentata mill-Protokoll, imfassal abbażi tal-Artikolu K.3 tat-Trattat dwar l-Unjoni Ewropea, għall-Konvenzjoni dwar il-protezzjoni tal-interessi finanzjarji tal-Komunitajiet Ewropej (3) (“il-Protokoll tas-27 ta' Settembru 1996”) u mill-Protokoll, imfassal abbażi tal-Artikolu K.3 tat-Trattat dwar l-Unjoni Ewropea, dwar l-interpretazzjoni permezz ta' deċiżjonijiet preliminari, mill-Qorti tal-Ġustizzja tal-Komunitajiet Ewropej tal-Konvenzjoni dwar il-protezzjoni tal-interessi finanzjarji tal-Komunitajiet Ewropej (4) (“il-Protokoll tad-29 ta' Novembru 1996”), li t-tnejn daħlu fis-seħħ fis-17 ta' Ottubru 2002.

               (3)

               Il-Konvenzjoni ġiet issupplimentata ulterjorment mit-Tieni Protokoll, imfassal abbażi tal-Artikolu K.3 tat-Trattat tal-Unjoni Ewropea, tal-Konvenzjoni dwar il-protezzjoni tal-interessi finanzjarji tal-Komunitajiet Ewropej (5) (“it-Tieni Protokoll tad-19 ta' Ġunju 1997”) li daħal fis-seħħ fid-19 ta' Mejju 2009.

               (4)

               L-Artikolu 3(4) tal-Att ta' Adeżjoni tal-Kroazja (“l-Att ta' Adeżjoni”) jipprevedi li l-Kroazja taċċedi għall-konvenzjonijiet u l-protokolli elenkati fl-Anness I tal-Att ta' Adeżjoni. Dawk il-konvenzjonijiet u protokolli jinkludu, inter alia, il-Konvenzjoni, il-Protokoll tas-27 ta' Settembru 1996, il-Protokoll tad-29 ta' Novembru 1996 u t-Tieni Protokoll tad-19 ta' Ġunju 1997. Il-Konvenzjoni u dawk il-Protokolli għandhom jidħlu fis-seħħ fir-rigward tal-Kroazja fid-data stabbilita mill-Kunsill.

               (5)

               F'konformità mal-Artikolu 3(5) tal-Att ta' Adeżjoni, il-Kunsill għandu jiddeċiedi li jagħmel l-aġġustamenti meħtieġa kollha minħabba l-adeżjoni tal-Kroazja għall-konvenzjonijiet u l-protokolli elenkati fl-Anness I għall-Att ta' Adeżjoni,

         ADOTTA DIN ID-DEĊIŻJONI:
   Artikolu 1
   Il-Konvenzjoni, il-Protokoll tas-27 ta' Settembru 1996, il-Protokoll tad-29 ta' Novembru 1996 u t-Tieni Protokoll tad-19 ta' Ġunju 1997 għandhom jidħlu fis-seħħ għall-Kroazja fl-ewwel jum tal-ewwel xahar minn wara d-data tal-pubblikazzjoni ta' din id-Deċiżjoni.
   Artikolu 2
   Il-verżjonijiet bil-lingwa Kroata tal-Konvenzjoni (6), tal-Protokoll tas-27 ta' Settembru 1996 (7), tal-Protokoll tad-29 ta' Novembru 1996 (8) u tat-Tieni Protokoll tad-19 ta' Ġunju 1997 (9) għandhom ikunu awtentiċi taħt l-istess kondizzjonijiet tal-verżjonijiet lingwistiċi l-oħra tal-Konvenzjoni u ta' dawk il-Protokolli.
   Artikolu 3
   Din id-Deċiżjoni għandha ssir effettiva fid-data ta' wara dik tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-17 ta' Mejju 2016.

            Għall-Kunsill

            Il-President

         M.H.P. VAN DAM

      (1)  Opinjoni tal-25 ta' Frar 2016 (għadha mhix ippubblikata fil-Ġurnal Uffiċjali)

      (2)  ĠU C 316, 27.11.1995, p. 49.

      (3)  ĠU C 313, 23.10.1996, p. 2.

      (4)  ĠU C 151, 20.5.1997, p. 2.

      (5)  ĠU C 221, 19.7.1997, p. 12.

      (6)  Il-verżjoni bil-lingwa Kroata ġiet ippubblikata f'edizzjoni speċjali tal-Ġurnal Uffiċjali (Kapitolu 19, Volum 014, p. 50).

      (7)  Il-verżjoni bil-lingwa Kroata ġiet ippubblikata f'edizzjoni speċjali tal-Ġurnal Uffiċjali (Kapitolu 19, Volum 014, p. 73).

      (8)  Il-verżjoni bil-lingwa Kroata ġiet ippubblikata f'edizzjoni speċjali tal-Ġurnal Uffiċjali (Kapitolu 19, Volum 014, p. 92).

      (9)  Il-verżjoni bil-lingwa Kroata ġiet ippubblikata f'edizzjoni speċjali tal-Ġurnal Uffiċjali (Kapitolu 19, Volum 014, p. 141).


title: 2008/775/KE,Euratom: Deċiżjoni tal-Kunsill tat- 2 ta' Ottubru 2008 li taħtar membru Bulgaru tal-Kumitat Ekonomiku u Soċjali Ewropew

text:
               7.10.2008

               MT

               Il-Ġurnal Uffiċjali ta’ l-Unjoni Ewropea

               L 266/13

         DEĊIŻJONI TAL-KUNSILL
   tat-2 ta' Ottubru 2008
   li taħtar membru Bulgaru tal-Kumitat Ekonomiku u Soċjali Ewropew
   (2008/775/KE, Euratom)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 259 tiegħu,
   Wara li kkunsidra t-Trattat li jistabbilixxi l-Komunità Ewropea ta’ l-Enerġija Atomika, u b’mod partikolari l-Artikolu 167 tiegħu,
   Wara li kkunsidra d-Deċiżjoni 2007/3/KE, Euratom (1),
   Wara li kkunsidra l-proposta tal-Gvern Bulgaru,
   Wara li kkunsidra l-opinjoni tal-Kummissjoni,
   BILLI sar vakanti post ta’ membru tal-Kumitat Ekonimku u Soċjali Ewropew wara r-riżenja tas-Sinjura Andriana SUKOVA-TOSHEVA,
   IDDEĊIEDA KIF ĠEJ:
   Artikolu 1
   Is-Sinjura Lena ROUSSENOVA, Ekonomist Prinċipali u Direttur tal-Programmi, Konfederazzjoni tal-Industrijalisti u ta’ Min Iħaddem fil-Bulgarija hija b’dan maħtura membru tal-Kumitat Ekonomiku u Soċjali Ewropew għall-bqija tal-mandat attwali, jiġifieri sa l-20 ta’ Settembru 2010.
   Artikolu 2
   Din id-Deċiżjoni għandha jkollha effett fil-jum ta’ l-adozzjoni tagħha.

      Magħmula fil-Lussemburgu, 2 ta’ Ottubru 2008.

            Għall-Kunsill

            Il-President

         X. BERTRAND

      (1)  ĠU L 1, 4.1.2007, p. 6.


title: 2008/785/KE: Deċiżjoni tal-Kummissjoni tad- 9 ta’ Ottubru 2008 li temenda d-Deċiżjoni 2005/56/KE li tistabbilixxi l-Aġenzija Eżekuttiva, Edukattiva, Awdjoviżiva u Kulturali għat-tmexxija tal-azzjoni komunitarja fl-oqsma tal-edukazzjoni, l-awdjoviżiv u l-kultura, fl-applikazzjoni tar-Regolament tal-Kunsill (KE) Nru 58/2003

text:
               10.10.2008

               MT

               Il-Ġurnal Uffiċjali ta’ l-Unjoni Ewropea

               L 269/11

         DEĊIŻJONI TAL-KUMMISSJONI
   tad-9 ta’ Ottubru 2008
   li temenda d-Deċiżjoni 2005/56/KE li tistabbilixxi l-Aġenzija Eżekuttiva, Edukattiva, Awdjoviżiva u Kulturali għat-tmexxija tal-azzjoni komunitarja fl-oqsma tal-edukazzjoni, l-awdjoviżiv u l-kultura, fl-applikazzjoni tar-Regolament tal-Kunsill (KE) Nru 58/2003
   (2008/785/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 58/2003 tal-Kunsill tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità (1), u b’mod speċjali l-paragrafu 1 tal-Artikolu 3 tiegħu,
   Billi:

               (1)

               L-Aġenzija eżekuttiva “Edukazzjoni, Awdjoviżiv u Kultura” (minn hawn ‘il quddiem imsejħa l-“aġenzija”) ġiet stabbilita mid-Deċiżjoni tal-Kummissjoni Nru 2005/56/KE (2). Hi tmexxi l-azzjoni Komunitarja fl-oqsma tal-edukazzjoni, tal-awdjoviżiv u tal-kultura, u dan jinkludi proġetti ffinanzjati mill-istrumenti tal-politika Ewropea rigward l-għajnuna esterna, mid-Disa’ Fond Ewropew tal-iżvilupp u minn ċerti ftehimiet konklużi mill-Komunità mal-Istati Uniti tal-Amerika u l-Kanada.

               (2)

               Fil-31 ta’ Diċembru 2006, it-tielet fażi tal-programm trans-Ewropew ta’ kooperazzjoni għall-edukazzjoni ta’ livell għoli (TEMPUS III) skadiet. Il-Kummissjoni ddeċidiet li ttawwal din l-azzjoni għall-perjodu 2007-2013 (Tempus IV) u li tiġi ffinanzjata mid-dispożizzjonijiet ta’ tliet strumenti tal-politika Ewropea rigward l-għajnuna esterna, jiġifieri l-istrument ta’ għajnuna ta’ qabel l-adeżjoni (IPA), l-Istrument Ewropew tal-Viċinat u ta’ Sħubija u l-istrument ta’ finanzjament tal-kooperazzjoni għall-iżvilupp.

               (3)

               Fuq il-bażi tal-inizjattivi mmexxija mill-Komunità Ewropea mal-Istati Uniti tal-Amerika u l-Kanada, il-Kummissjoni, barra minn hekk, iddeċidiet li ssaħħaħ il-kooperazzjoni fl-oqsma tal-edukazzjoni u taż-żgħażagħ mal-pajjiżi industrijalizzati u l-pajjiżi u t-territorji l-oħra bi dħul għoli.

               (4)

               Valutazzjoni esterna ffinalizzata f’April 2008 permezz tal-Kummissjoni wriet li l-użu tal-aġenzija jikkostitwixxi l-aħjar soluzzjoni għat-tmexxija tal-programm Tempus (ir-raba’ fażi tal-programm kif ukoll l-għeluq tat-tielet fażi) u ta’ dawn il-proġetti ffinanzjati mill-istrument ta’ kooperazzjoni mal-pajjiżi industrijalizzati u l-pajjiżi u t-territorji l-oħra bi dħul għoli. B’hekk, din il-valutazzjoni rrakkomandat l-estensjoni tal-ħidmiet tal-aġenzija għat-tmexxija ta’ dawn il-programmi u proġetti.

               (5)

               Għaldaqstant jeħtieġ li tiġi emendata d-Deċiżjoni 2005/56/KE.

               (6)

               Id-dispożizzjonijiet stabbiliti f’din id-Deċiżjoni huma konformi mal-opinjoni tal-Kumitat għall-Aġenziji Eżekuttivi,

         TIDDEĊIEDI:
   Artikolu waħdieni
   L-Artikolu 4(1) tad-Deċiżjoni 2005/56/KE jinbidel bit-test li ġej:

      “1.   L-Aġenżija hi responsabbli mit-tmexxija ta’ ċerti partijiet tal-programmi Komunitarji li ġejjin:

                  (1)

                  il-proġetti tal-qasam tat-tagħlim superjuri li għandhom mnejn jiġu ffinanzjati mid-dispożizzjonijiet rigward l-għajnuna ekonomika favur ċerti pajjiżi tal-Ewropa ċentrali u tal-Lvant (Phare), approvati mir-Regolament tal-Kunsill (KEE) Nru 3906/89 (3);

                  (2)

                  il-programm ta’ tħeġġiġ għall-iżvilupp u t-tqassim ta’ xogħlijiet awdjoviżivi Ewropej (MEDIA II – Żvilupp u tqassim) (1996-2000), approvat mid-Deċiżjoni tal-Kunsill 95/563/KE (4).

                  (3)

                  il-programm ta’ taħriġ għall-professjonisti tal-industrija Ewropea tal-programmi awdjoviżivi (MEDIA II – Taħriġ) (1996-2000), approvat mid-Deċiżjoni tal-Kunsill 95/564/KE (5);

                  (4)

                  it-tieni fażi tal-programm ta’ azzjoni Komunitarja għal dak li għandu x’jaqsam mal-edukazzjoni ‘Socrates’ (2000-2006), approvata mid-Deċiżjoni 253/2000/KE tal-Parlament Ewropew u tal-Kunsill (6);

                  (5)

                  it-tieni fażi tal-programm ta’ azzjoni Komunitarja għal dak li għandu x’jaqsam mat-taħriġ professjonali ‘Leonardo da Vinci’ (2000-2006), approvata mid-Deċiżjoni tal-Kunsill 1999/382/KE (7);

                  (6)

                  il-programm ta’ azzjoni Komunitarja ‘YOUTH’ (2000-2006), approvat mid-Deċiżjoni Nru 1031/2000/KE tal-Parlament Ewropew u tal-Kunsill (8);

                  (7)

                  il-programm ‘Kultura 2000’ (2000-2006), approvat mid-Deċiżjoni 508/2000/KE tal-Parlament Ewropew u tal-Kunsill (9);

                  (8)

                  il-proġetti tal-qasam tal-edukazzjoni ta’ livell għoli li għandhom mnejn jiġu ffinanzjati mid-dispożizzjonijiet li għandhom x’jaqsmu mal-provvediment ta’ għajnuna għall-Istati msieħba tal-Ewropa orjentali u tal-Ażja ċentrali (2000-2006), stipulati mir-Regolament tal-Kunsill (KE, Euratom) Nru 99/2000 (10);

                  (9)

                  il-proġetti tal-qasam tat-tagħlim superjuri li għandhom mnejn li jiġu ffinanzjati mid-dispożizzjonijiet li għandhom x’jaqsmu mal-għajnuna lill-Albanija, lill-Bożnija Ħerżegovina, lill-Kroazja, lil dik li qabel kienet ir-Repubblika Federali Jugoslava tal-Maċedonja, lill-Montenegro, lis-Serbja u lill-Kosovo (UNSCR 1244) (2000-2006), approvati fil-qafas tar-Regolament tal-Kunsill (KE) Nru 2666/2000 (11);

                  (10)

                  il-proġetti tal-qasam tal-edukazzjoni ta’ livell għoli li għandhom mnejn li jiġu ffinanzjati mid-dispożizzjonijiet li għandhom x’jaqsmu mal-miżuri ta’ akkumpanjament finanzjarji u tekniċi (MEDA) għar-riforma tal-istrutturi ekonomiċi u soċjali fil-qafas tas-sħubija Ewro-Mediterranja, approvati mir-Regolament tal-Kunsill (KE) Nru 2698/2000 (12);

                  (11)

                  it-tielet fażi tal-programm trans-Ewropew ta’ kooperazzjoni għall-edukazzjoni ta’ livell għoli (Tempus III) (2000-2006), approvata mid-Deċiżjoni tal-Kunsill 1999/311/KE (13);

                  (12)

                  il-proġetti li għandhom mnejn li jiġu ffinanzjati mid-dispożizzjonijiet tal-ftehim bejn il-Komunità Ewropea u l-Istati Uniti tal-Amerika li jġeddu programm ta’ kooperazzjoni fil-qasam tat-tagħlim superjuri u tat-tagħlim u tat-taħriġ professjonali (2001-2005), approvat mid-Deċiżjoni tal-Kunsill 2001/196/KE (14);

                  (13)

                  il-proġetti li għandhom mnejn li jiġu ffinanzjati mid-dispożizzjonijiet tal-ftehim bejn il-Komunità Ewropea u l-Gvern tal-Kanada li jġeddu programm ta’ kooperazzjoni fil-qasam tal-edukazzjoni ta’ livell għoli u tat-taħriġ (2001-2005), approvat mid-Deċiżjoni tal-Kunsill 2001/197/KE (15);

                  (14)

                  il-programm ta’ tħeġġiġ għall-iżvilupp tax-xogħlijiet awdjoviżivi Ewropej (MEDIA Plus – Żvilupp, Tqassim u Promozzjoni) (2001-2006), approvat mid-Deċiżjoni tal-Kunsill 2000/821/KE (16);

                  (15)

                  il-programm ta’ taħriġ għall-professjonisti tal-industrija Ewropea tal-programmi awdjoviżivi (MEDIA-taħriġ) (2001-2006), approvat mid-Deċiżjoni Nru 163/2001/KE tal-Parlament Ewropew u tal-Kunsill (17);

                  (16)

                  il-programm multiannwali għall-integrazzjoni effiċjenti tat-teknoloġiji ta’ tagħrif u tal-komunikazzjoni (ICT) fis-sistemi tal-edukazzjoni u ta’ taħriġ fl-Ewropa (‘tagħlim onlajn’/‘e-learning’) (2004-2006) approvat mid-Deċiżjoni Nru 2318/2003/KE tal-Parlament Ewropew u tal-Kunsill (18);

                  (17)

                  il-programm ta’ azzjoni Komunitarja għall-promozzjoni taċ-ċittadinanza Ewropea attiva (sehem ċivili) (2004-2006), approvat mid-Deċiżjoni tal-Kunsill 2004/100/KE (19);

                  (18)

                  il-programm ta’ azzjoni Komunitarja għall-promozzjoni tal-entitajiet attivi fuq livell Ewropew fil-qasam taż-żgħażagħ (2004-2006), approvat mid-Deċiżjoni Nru 790/2004/KE tal-Parlament Ewropew u tal-Kunsill (20);

                  (19)

                  il-programm ta’ azzjoni Komunitarja għall-promozzjoni tal-entitajiet attivi fuq livell Ewropew u l-appoġġ tal-attivitajiet speċifiċi fil-qasam tal-edukazzjoni u tat-taħriġ (2004-2006), approvat mid-Deċiżjoni Nru 791/2004/KE tal-Parlament Ewropew u tal-Kunsill (21);

                  (20)

                  il-programm ta’ azzjoni Komunitarja għall-promozzjoni tal-entitajiet attivi fuq livell Ewropew fil-qasam tal-kultura (2004-2006), approvat mid-Deċiżjoni Nru 792/2004/KE tal-Parlament Ewropew u tal-Kunsill (22);

                  (21)

                  il-programm biex titjieb il-kwalità tal-edukazzjoni ta’ livell għoli u jitħeġġeġ il-fehim interkulturali permezz tal-kooperazzjoni mal-pajjiżi terzi (Erasmus Mundus) (2004-2008), approvat mid-Deċiżjoni Nru 2317/2003/KE tal-Parlament Ewropew u tal-Kunsill (23);

                  (22)

                  il-proġetti li għandhom mnejn li jiġu ffinanzjati mid-dispożizzjonijiet tal-ftehim bejn il-Komunità Ewropea u l-Istati Uniti tal-Amerika li jġeddu l-programm ta’ kooperazzjoni fil-qasam tal-edukazzjoni ta’ livell għoli u tat-tagħlim u tat-taħriġ professjonali (2006-2013), approvat mid-Deċiżjoni tal-Kunsill 2006/910/KE (24);

                  (23)

                  il-proġetti li għandhom mnejn li jiġu ffinanzjati mid-dispożizzjonijiet tal-ftehim bejn il-Komunità Ewropea u l-Gvern tal-Kanada li jistabbilixxu qafas ta’ kooperazzjoni fl-qasam tal-edukazzjoni ta’ livell għoli, tat-taħriġ u taż-żgħażagħ (2006-2013), approvat mid-Deċiżjoni tal-Kunsill 2006/964/KE (25);

                  (24)

                  il-programm ta’ azzjoni fil-qasam tal-edukazzjoni u tat-taħriġ kontinwu ‘Life Long Learning’ (2007-2013), approvat mid-Deċiżjoni Nru 1720/2006/KE tal-Parlament Ewropew u tal-Kunsill (26);

                  (25)

                  il-programm ‘Kultura 2007’ (2007-2013), approvat mid-Deċiżjoni Nru 1855/2006/KE tal-Parlament Ewropew u tal-Kunsill (27);

                  (26)

                  il-programm ‘L-Ewropa għaċ-ċittadini’ li għandu l-għan li jħeġġeġ iċ-ċittadinanza Ewropea attiva (2007-2013), approvat mid-Deċiżjoni Nru 1904/2006/KE tal-Parlament Ewropew u tal-Kunsill (28);

                  (27)

                  il-programm ‘Żgħażagħ Attivi’ (2007-2013), approvat mid-Deċiżjoni Nru 1719/2006/KE tal-Parlament Ewropew u tal-Kunsill (29);

                  (28)

                  il-programm ta’ appoġġ fis-settur awdjoviżiv Ewropew (MEDIA 2007) (2007-2013), approvat mid-Deċiżjoni Nru 1718/2006/KE tal-Parlament Ewropew u tal-Kunsill (30);

                  (29)

                  il-proġetti tal-qasam tal-edukazzjoni ta’ livell għoli li għandhom mnejn li jiġu ffinanzjati mid-dispożizzjonijiet li għandhom x’jaqsmu mal-għajnuna għall-kooperazzjoni ekonomika mal-pajjiżi li qegħdin jiżviluppaw fl-Ażja, approvati fil-qafas tar-Regolament tal-Kunsill (KEE) Nru 443/92 (31);

                  (30)

                  il-proġetti tal-qasam tal-edukazzjoni ta’ livell għoli u taż-żgħażagħ li għandhom mnejn li jiġu ffinanzjati mid-dispożizzjonijiet tal-istrument ta’ għajnuna għal qabel l-adeżjoni (IPA) stabbilit mir-Regolament tal-Kunsill (KE) Nru 1085/2006 (32);

                  (31)

                  il-proġetti tal-qasam tal-edukazzjoni ta’ livell għoli li għandhom mnejn li jiġu ffinanzjati mid-dispożizzjonijiet tal-Istrument Ewropew tal-Viċinat u tas-Sħubija, maħluq mir-Regolament (KE) Nru 1638/2006 tal-Parlament Ewropew u tal-Kunsill (33);

                  (32)

                  il-proġetti tal-qasam tal-edukazzjoni ta’ livell għoli li jiġu ffinanzjati mill-istrument ta’ finanzjament għall-kooperazzjoni għall-iżvilupp, stabbilit mir-Regolament (KE) Nru 1905/2006 tal-Parlament Ewropew u tal-Kunsill (34);

                  (33)

                  il-proġetti tal-qasam tal-edukazzjoni ta’ livell għoli u taż-żgħażagħ li għandhom mnejn li jiġu ffinanzjati mill-istrument finanzjarju tal-kooperazzjoni mal-pajjiżi industrijalizzati u l-pajjiżi u t-territorji l-oħra bi dħul għoli (IPI), stabbilit mir-Regolament tal-Kunsill (KE) Nru 1934/2006 (35);

                  (34)

                  il-proġetti fil-qasam tal-edukazzjoni ta’ livell għoli li għandhom mnejn li jiġu ffinanzjati mir-riżorsi tad-Disa’ Fond Ewropew tal-Iżvilupp (2000-2007) (36);

      Magħmul fi Brussell, 9 ta’ Ottubru 2008.

            Mill-Kummissjoni

         Ján FIGEĽ

            Membru tal-Kummissjoni

      (1)  ĠU L 11, 16.1.2003, p. 1.

      (2)  ĠU L 24, 27.1.2005, p. 35.


title: 2014/744/UE: Deċiżjoni tal-Kunsill tal- 21 ta' Ottubru 2014 dwar it-tnedija ta' skambju awtomatizzat ta' data fir-rigward ta' Data dwar ir-Reġistrazzjoni tal-Vetturi (VRD) fl-Estonja

text:
               29.10.2014

               MT

               Il-Ġurnal Uffiċjali tal-Unjoni Ewropea

               L 308/102

         DEĊIŻJONI TAL-KUNSILL
   tal-21 ta' Ottubru 2014
   dwar it-tnedija ta' skambju awtomatizzat ta' data fir-rigward ta' Data dwar ir-Reġistrazzjoni tal-Vetturi (VRD) fl-Estonja

      (2014/744/UE)

   IL-KUNSILL TAL-UNJONI EWROPEA,
   Wara li kkunsidra d-Deċiżjoni tal-Kunsill 2008/615/ĠAI tat-23 ta' Ġunju 2008 dwar it-titjib tal-koperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali (1), b'mod partikolari l-Artikolu 25 tagħha,
   Wara li kkunsidra d-Deċiżjoni tal-Kunsill 2008/616/ĠAI tat-23 ta' Ġunju 2008 dwar l-implimentazzjoni tad-Deċiżjoni 2008/615/ĠAI (2), b'mod partikolari l-Artikolu 20 u l-Kapitolu 4 tal-Anness tagħha,
   Billi:

               (1)

               Skont il-Protokoll dwar id-Dispożizzjonijiet Transitorji anness għat-Trattat dwar l-Unjoni Ewropea, għat-Trattat dwar il-Funzjonament tal-Unjoni Ewropea u għat-Trattat li jistabbilixxi l-Komunità Ewropea tal-Enerġija Atomika, l-effetti ġuridiċi tal-atti tal-istituzzjonijiet, il-korpi, l-uffiċċji u l-aġenziji tal-Unjoni adottati qabel id-dħul fis-seħħ tat-Trattat ta' Lisbona huma ppreservati sakemm dawk l-atti jiġu rrevokati, annullati jew emendati fl-implimentazzjoni tat-Trattati.

               (2)

               Għaldaqstant, l-Artikolu 25 tad-Deċiżjoni 2008/615/ĠAI huwa applikabbli u l-Kunsill għandu jiddeċiedi b'mod unanimu jekk l-Istati Membri implimentawx id-dispożizzjonijiet tal-Kapitolu 6 ta' dik id-Deċiżjoni.

               (3)

               L-Artikolu 20 tad-Deċiżjoni 2008/616/ĠAI jipprevedi li d-deċiżjonijiet imsemmija fl-Artikolu 25(2) tad-Deċiżjoni 2008/615/ĠAI għandhom jittieħdu abbażi ta' rapport ta' evalwazzjoni bbażat fuq kwestjonarju. Fir-rigward tal-iskambju awtomatizzat tad-data skont il-Kapitolu 2 tad-Deċiżjoni 2008/615/ĠAI, ir-rapport ta' evalwazzjoni għandu jkun ibbażat ukoll fuq żjara ta' evalwazzjoni u prova pilota.

               (4)

               Skont l-Kapitolu 4, il-punt 1.1 tal-Anness għad-Deċiżjoni 2008/616/ĠAI, il-kwestjonarju mfassal mill-Grupp ta' Ħidma rilevanti tal-Kunsill jikkonċerna kull wieħed mill-iskambji awtomatizzati tad-data u għandu jitwieġeb minn Stat Membru hekk kif huwa jqis li huwa jissodisfa l-prerekwiżiti għall-kondiviżjoni tad-data fil-kategorija rilevanti ta' data.

               (5)

               L-Estonja lestiet il-kwestjonarju dwar il-protezzjoni tad-data u l-kwestjonarju dwar id-Data dwar ir-Reġistrazzjoni tal-Vetturi (VRD).

               (6)

               L-Estonja wettqet b'suċċess prova pilota mal-Pajjiżi l-Baxxi.

               (7)

               Saret żjara ta' evalwazzjoni fl-Estonja u sar rapport dwar iż-żjara ta' evalwazzjoni mill-grupp ta' evalwazzjoni Olandiż/Finlandiż u ntbagħat lill-Grupp ta' Ħidma rilevanti tal-Kunsill.

               (8)

               Ġie ppreżentat lill-Kunsill rapport ta' evalwazzjoni ġenerali, li jagħti sintesi tar-riżultati tal-kwestjonarju, iż-żjara ta' evalwazzjoni u l-prova pilota li jikkonċernaw il-VRD,

         ADOTTA DIN ID-DEĊIŻJONI:
   Artikolu 1
   Għall-finijiet ta' tiftix awtomatizzat ta' data dwar ir-reġistrazzjoni tal-vetturi (VRD), l-Estonja implimentat b'mod sħiħ id-dispożizzjonijiet ġenerali dwar il-protezzjoni tad-data tal-Kapitolu 6 tad-Deċiżjoni 2008/615/ĠAI u hija intitolata li tirċievi u tipprovdi data personali skont l-Artikolu 12 ta' dik id-Deċiżjoni mill-jum tad-dħul fis-seħħ ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fil-Lussemburgu, il-21 ta' Ottubru 2014.

            Għall-Kunsill

            Il-President

         S. GOZI

      (1)  ĠU L 210, 6.8.2008, p. 1.

      (2)  ĠU L 210, 6.8.2008, p. 12.